شەری زێرینگەری یان رووبەرووبوونەوەی جیددی باڵەكانی رژیم سازمانی خه‌بات کوردستانی ئێران\nشەری زێرینگەری یان رووبەرووبوونەوەی جیددی باڵەكانی رژیم\nبە هاتنی رژیم بۆ قۆناغی دوای بەرجام، شەری باڵەكانی ناوخۆیی لەسەر پاراستن و وەرگرتنی پلە و پێگە و پووڵ و داهات لە قۆناغی رەخنە و گازەندەوە بۆتە شەڕە دەم و شەڕی فیزیكی. هێندێك لە كارناسان ئەو رووبەرووبوونەوەیانە بە شەڕی زێرینگەری دەشوبهێنن كە كۆتاییەكەی چەواشەكردن و فریودانی خەڵك و جیهانیانە بۆ درێژەدان بە حكوومەتی ئاخوندەكان و دەسەڵاتداریەتیەكەیانە و هێندێكیش لەسەر ئەو بڕوایەن كە بابەتەكە لەو رواڵەت سازیانە تێپەڕیوە و باسی مانەوە و نەمانی باڵ و عەمەلیات كردنی باڵەكان لە جەستەی نیزامی دەسەڵاتداری ئێران لە ئارادایە. لەم ناوەدا فریوكاریی و شانۆگەرییەكان لە لایێك و رووبەرووبوونەوە جیدییەكانی ماوەێك لەمەوپێشیش لە لایێكی تر پێویستە لە لای یەك دابندرێن هەتا راستیەكان لەهەناوی رووداوەكان ئاشكرا بكرێن.\nلەدوای پەسەند كردنی بەرجام لەمەجلیسی رژیم، ئاخوند روحوڵلا حوسێنیان كە لە نوێنەرەكانی باڵی خامنەییە هەڕشەەی مردنی لە عەلی ئەكبەر ساڵحی و زەریف كرد. حسێنیان كە لە رووی داماویی لە راست بتۆن رێژی رئاكتۆری ئەراك كاری گەیشتە دابەزینی فشاری خوێنی و رەوانەی نەخۆشخانە كرا، گۆیا ساڵحی لە كاتی سەردانی لە حوسێنیان لە نەخۆشخانە بە ناوبراوی ووتووە كە هەم ئێوە كایەی سیاسیتان كردووە و هەم ئێمەش. ویستوویەتی بڵێ خەڵك دڵخۆش مەبن هەمووتانمان لەسەر كار داناوە و ئێمە هەموو یەك ئامانج و مەبەستمان هەیە و ئەو یارییە سیاسیانەی كە لە مەجلیس و شوێنەكانی تر دەكرێتە مەیدانی شەری زێرینگەری ئێمە، بۆ راگرتنی دۆخی ئێستا وبەردەوامی دەسەڵاتداریەتی دوو چینی ئاخوند و پاسدارە. میللەت دڵخۆش مەبەن هیچ خەبەرێك بوونی نییە.\nووتووێژێكیش لە لایەن مەهدی رەفسەنجانی تاقانەكەی رەفسەنجانی لە بڵاوكراوەكانی مەجازیی بڵاو بوویەوە كە ناوەرۆكی سەرەكیەكەی ئەوەیە كە بابەتی من (زیندانی بوونەكەی ) یاری باوكم( هاشمی رەفسەنجانی) لەگەڵ خامنەیی بۆ بەردەوامی دەسەڵاتداریەتیەكەیانە.\nراستیەكە چیە؟ ئەوەی ئەو رۆژانە لە ئارادایە شەری زێرینگەری یان خود سەرهەڵدانی درزێكی جیددی لە باڵەكانی ناوخۆییە؟ خامنەیی و بەشێك لە حكوومەت تەنانەت ئاخوند رەفسەنجانی لەسەر پێویستی دوو رەوت بوونی حكوومەت ( لە چاولێكەری لە مۆدێلی هێندێك لە وەڵاتانی جیهان) پێداگری دەكەن . سەعید حەجاریان لە تیۆریسەنەكانی باڵی بەناو رێفۆرمیستە ئیسلامیەكان (هەمان ریفۆرمخۆازان) لەسەر ئەو بڕوایە بوو كە پاراستن و مانەوەی حكوومەتی ئاخوندی لە بوون بە دوو رەوتی جیاوازیی دەسەڵاتداریەتی و دەستاودەست كردنی دەسەڵات لە نێو ئەو دوو رەوتەیە. بەڵام لە بنەڕەتدا ئەو دوو باڵە ئەوەندەیان خاڵی هاوبەش لە فكر و شێوەی سەركووتی خەڵك و دزی و راورووتی داراییەكانی خەڵك و وەڵات هەیە كە جیاوازییەك لەنێوان ئەو دوو باڵە بۆ خەڵكی ئێران بوونی نییە.\nبە بروای نووسەر شەری زێرینگەری لە شكڵی رواڵەت و فریوكارانەی چۆتە دەرەوە و ئیتر لە كۆنترۆڵی رژیم دا نییە. ركابەری و شەری باڵەكانی رژیم لەسەر دروست كردنی سەرچاوەكانی ژیانی وەڵات وەك دەسەڵاتی سیاسی و پێگەی كۆمەڵایەتی و وەدەست هێنانی سەرچاوەی ماڵی وەڵات چۆتە ناو قۆناغێكی نوێیەوە. بابەتی ناكۆكیەكانی دوو باڵ لەسەر دەستراگەیشتن بەو سەرچاوانەیە و بە زمانێكی تر ڕكابەری لەسەر دزی و راورووتی ماڵی گەڵانی ئێران و وەدەست هێنانی پێگە و پلەی زیاترە. هەموو دروشمەكانی لایەنەكان لەسەر ئەو تەوەرە نیەت شوومانەیە و بۆ گەیشتن بە ئامانجەكەیان لە هەر رێگە و ئامرازێك (نامرۆڤانەترین و نائیسلامیانە ترین رێگەكان) كەڵك وەردەگرن. بەڵام ئیتر ئەو گشتە فریوكارییەی ئاخوندان و كەڵك وەرگرتن لە ئامرازی جۆراوجۆر و ئامرازی دژ بە یەك بۆ درێژە دان بە حكوومەت لە كۆتایی رۆژەكانی خۆی ئیتر ئەو كاریگەرییە كارامەیەی نییە. نە پۆپۆلیسم تێكەڵ بە مەهدەویەت و تێئۆری سەرهەڵدانی ئەحمەدی نەژاد كە باسی ئیرانی بوونی دەركرد و بە پشت بەستن بە حكوومەتە غەیرە دینەكانی وەك (وێنێزۆئیلا ، چین و كۆرەی باكور) زیاتر لە 800 میلیارد دۆلار داهاتی وەڵاتی بە فیرۆ دا و نە تەنانەت شیعەگەرایی دەسكردی خامنەیی بە ئیدعای رابەرایەتی جیهانی ئیسلام كە بە بەردەوامی لەسەر دوو بنەڕەتی سەركووتی ناوخۆیی و قبووڵی سووكایەتی و گۆشەگیری دەرەوەیی و نێودەوڵەتی راوەستاوە و نە ئامرازی كەڵك وەرگرتن لە دروشمە زریقە و بریقەدارەكانی خەڵك سالاری دینی و ریفۆرمیستە درۆینەكان بە چەكی ئەهوەن كردنەوە ئاڵۆزییەكان و ئازادی بەیان و ... هیچكام ئیتر ناتوانێ ئەو رژیمە سەرانسەر لە دروشم و تێكەڵ بە درۆ و ئیدعایە بگەێنێتە ئامانج. هەموو ئامرازە بە كاربراوەكان لە لایەن ئاخوندەكانەوە بۆ دەسەڵاـداریەتی لە ئێران لەماوەی ئەو 36 ساڵە وەك( ماركسیستی ئیسلامی، شیعەگەرایی ئیمام زەمانی، ئیسلاحخوازیی دینی و خەڵك سالاری ، میانەرەویی و دووریی لە گرژی، پان ئیرانیسم و پۆپۆلیسم و ....) یان بۆ درێژە دان بە حكوومەت بە كار هێنا، بەڵام ئەو حكوومەتە سەرانسەر درۆ و فریوكارە بە بێ بەرنامە، بەرنامەی سەرەكی خۆی كە دریژە دان بە ژیانی سیاسی دەسەڵاتی ئاخوندییە بردۆتە پێش. ئێستا كاری خەڵكی ئێران گەیشتووتە جێیك كە هاشمی رەفسەنجانی وەكوو رزگاریدەری خەڵك ( ئێوە بیخوێننەوە رژیم) خۆی پیشان دەدا. ناوبراو بە زانینی نەفرەتی خەڵك لە خامنەیی و سپا دەیهەوێ بازار گەرمی بۆ هەڵبژاردنەكانی داهاتوو و بەڵێنی سەركەوتنی باڵی خۆی بدات وبە درۆ خەڵك بێنێتە سەر ئەو قەناعەتەی كە بە بەدەست هێنانی مەجلیسەكانی خوبرەگان و شۆرای ئیسلامی دەتوانێ خەڵك بە سرینەوەی خامنەیی و باڵی نابراو هیوادار بكات.\nڕێکه‌وت: 2015-12-01 09:39:45


نوسخەیەک کە بۆ چاپ دەشێ - بە زووترین کات سەردانی ئێران دەکەم - Mehr News Agency\n14 June 2018 - 11:11\nNews Code 19534\nبە زووترین کات سەردانی ئێران دەکەم\nبه‌شار ئه‌سه‌د، سه‌رۆک کۆماری سووریا له گفتوگۆ له‌گه‌ڵ کاناڵی ئه‌لعاله‌م ڕایگه‌یاند که په‌یوه‌ندی نێوان سووریا و ئێران ۴۰ ساڵه به باشی درێژه‌ی هه‌یه و شتێکی نوێ نییه و ئه‌م په‌یوه‌ندییه بۆ هه‌ر دوولا ستراتیژیکه.\nبه ڕاپۆرتی ئاژانسی مێهر، به‌شار ئه‌سه‌د، سه‌رۆک کۆماری سووریا له گفتوگۆ له‌گه‌ڵ کاناڵی ئه‌لعاله‌م ڕایگه‌یاند که په‌یوه‌ندی نێوان سووریا و ئێران ۴۰ ساڵه به باشی درێژه‌ی هه‌یه و شتێکی نوێ نییه و ئه‌م په‌یوه‌ندییه بۆ هه‌ر دوولا ستراتیژیکه.\nئه‌و سه‌باره‌ت به کشانه‌وه‌ی ئێران له باشووری سووریا ڕێککه‌وتن له‌گه‌ڵ ئیسڕائیل وتی: وه‌ک وتم په‌یوه‌ندی ئێران و سووریا ستراتیژیکه و ڕووداوه‌کانی باسوور ناتوانێت کاریگه‌ری له سه‌ر بێت، ئه‌وه‌ی وتراوه داواکاری ئیسڕائیلییه‌کانه که گیریان به ده‌ست ئێرانه‌وه خواردووه، ئه‌مه‌ش به ئامانجی دروست کردنی به‌ره‌یه‌ک له دژی ئێران له ئاستی جیهان ئه‌نجام ده‌بێت. ئێمه ئه‌گه‌ر بڕیارێک سه‌باره‌ت به ئێران بده‌ین له‌گه‌ڵ خودی ئێرانییه‌کان قسه ده‌که‌ین و په‌یوه‌ندییه‌کانمان قوربانی گه‌مه‌ی سیاسی جیهانی ناکه‌ین.\nبه‌شار ئه‌سه‌د له وڵامی ئه‌م پرسیاره که عه‌ره‌بستان ئاماده‌یه تاکوو له پێناوی کشانه‌وه‌ی ئێران له سووریا یارمه‌تی باشی دیمەشق بدات، وتی: وه‌ک وتم ئێمه ئه‌م په‌یوه‌ندییه ناکه‌ینه قوربانی هێچ شتێک و نرخی نییه، وڵاتانی وه‌ک عه‌ره‌بستان به ده‌یان جار ڕایانگه‌یاندووه که ئه‌گه‌ر ئێران له سووریا بکشێته‌وه ئاماده‌ی یارمه‌تی دانی ده‌میشقن و سووریاش بۆ حاڵه‌تی سه‌ره‌تا ده‌گه‌ڕێته‌وه. به‌ڵام ئه‌مه بۆ ئێمه شتێکی ڕه‌ت کراوه‌یه.\nئه‌سه‌د سه‌باره‌ت به ڕۆڵی ئێران له سووریا وتیشی : وشه‌ی ڕاێژکار مانایه‌کی به‌ربڵاوی هه‌یه کاتێک ئێمه په‌یوه‌ندی زۆر و سه‌ربازیمان له‌گه‌ڵ ئێران هه‌یه، له کاتی شه‌ڕ وشه‌ی ڕاوێژکار ده‌بێته هێزی سه‌ربازی. بێ گومان ڕاوێژکارانی ئێران له سووریان، هه‌روه‌ها هێزه خۆبه‌خشه‌کانی ئێران له سووریان که فه‌رمانده‌کانیان کۆنترۆڵیان ده‌که‌ن. که‌واته ئێران بۆ به‌رگری له سووریا شه‌ڕی کردووه و خوێنی داوه. به‌ڵام هیچ یه‌کینه‌یه‌کی فه‌رمی ئێران له سووریادا نین.\nزیادیشی کرد: ئێمه هه‌م له ئێرانییه‌کان و هه‌م له ڕووسه‌کانیش به یاسایی داوامان کردووه که له سووریا ئاماده بن چون پێویستمان به یارمه‌تی ئه‌م وڵاتانه بوو و ئێرانیش وڵامی ئه‌رێنی دایه‌وه. پێویست بووه ڕووسه‌کان بنکه‌ی سه‌ربازیان له سووریا ببێت به‌ڵام ئێران پێویستی به‌م کاره نه‌بووه و هه‌ر بۆیه ئێران له سووریا بنکه‌ی سه‌ربازی نییه.\nسه‌رۆک کۆماری سووریا سه‌باره‌ت به‌م پرسیاره بۆچی سه‌ردانی ڕووسیا کردووه به‌ڵام ئاماده نییه سه‌ردانی ئێران بکات، وتی: له ڕاستیدا له چه‌ند مانگ به‌ر له ئێستاوه به‌رنامه‌ی دیدار له ئێرانم هه‌بوو، که دوا که‌وت، نه‌ک ئه‌وه‌ی هه‌ڵوەشابێته‌وه. له‌مباره‌وه هیچ کێشه‌یه‌ک نییه و به‌زوویی که ئاسته‌نگه‌کان لاببرێت له یه‌که‌م ده‌رفه‌ت سه‌ردانی ئێران ده‌که‌م.\nبه‌شار ئه‌سه‌د سه‌باره‌ت به حزبوڵاش له سووریا وتی: له سووریا هاوپه‌یمانی ئێران و دیمەشق و ڕووسیا هه‌یه، به هاتنی حزبوڵا ئه‌م هاوپه‌یمانییه بووه ۴ قۆڵی به‌ڵام له ئاستی جیهانی حزبوڵا وڵات نییه و باسی ناکرێت. به‌م حاڵه‌شه‌وه هێزه‌کانی حزبوڵا ڕۆڵی سه‌ره‌کیان له شه‌ڕی سووریا بووه و هه‌رکات تیرۆر له‌ناو بچێت بوونی ئێران و حزبوڵاش گرنگی له سووریا نامێنێت و ئه‌گه‌ر هه‌ر کات ئێمه داوا بکه‌ین ده‌کشێنه‌وه. جارێ زووه له‌مباره‌وه قسه بکه‌ین.


دێ چەوا خوینی دا سەرکەفتنێ بینی ؟ كيف تذاكر لتنجح ؟ (بو قوتابیان) -->\nدێ چەوا خوینی دا سەرکەفتنێ بینی ؟ كيف تذاكر لتنجح ؟ (بو قوتابیان)\nالرئيسية > المقالات : ووتار > پولا 12 الصف 12 الإعدادي\nدێ چەوا خوینی دا سەرکەفتنێ بینی ؟\nكيف تذاكر لتنجح ؟\nدا کو قوتابی یێ سەرکەفتی بیت د ئەزمووناندا پێدڤیە لدیف ئەڤان خالان بچیت :\n١ـ روژێن حەفتیێ بهێنە دابەش بکەت لسەر هەمی بابەتان .\n٢ـ دەمێ خواندنێ و بهێن ڤەدانێ یێ روژانە بهێتە دیارکرن.\n٣ـ دەمێ قوتابی یێ وەستیایی یان یێ تورە و خەمگین نابیت بخوینیت.\n٤ـ دەمێ قوتابی یێ برسی یان تێهنی یان خەوا وی بهێت پێدڤیە نە خوینیت.\n٥ـ هەر بابەتەکێ قوتابی دڤێت ژبەر بکەت و ژبیرنەکەت پێدڤیە لدەسپێکێ هەمیێ بخوینیت و تێبگەهیت رامانا هەمی پەیڤان بزانیت پاشێ ژبەربکەت.\n٦ـ دەمێ بابەت هاتە ژبەرکرن باشترە بدەنگ بهێتە خواندن دا پتر د هزرا مروڤی دا بمینیت ، و بهێتە دوبارە کرن.\n٧ـ هەبوونا جهەکێ تایبەت و ئارام بو خواندنێ .\n٨ـ دویرکەفتن ژ کێشە و ئاریشەیان و بکارنەئینانا موبایل و ئنترنێتێ پتر ژ دەمژمێرەکێ د روژێ دا تایبەت ل دەمێ تاقیکرنان .\n٩ـ باشترین وەخت بو خواندنێ سپێدێ زیە ، و تشتێ ژ هەمیێ گرنگتر پێدڤیە قوتابی ئارمانجەک هەبیت و هەردەم لسەر هزرا وی بیت داکو ب حەزکرن بخوینیت.\nدگەل داخوازا سەرکەفتنێ بو هەمی قوتابیان .\nم.رزگار عبد العزیز\nكيف تذاكر دروسك و تتفوق في دراستك ؟\nجميع الطلاب يرغبون في النجاح و التفوق سواء كان في المدرسة أم في الجامعة ، و أكثرهم يدرسون يومياً و ينجزون واجباتهم باستمرار ، لكن التفوق الدراسي لا يأتي إلا بعد معرفة الطريقة الصحيحة للمذاكرة ، إليكم بعض الخطوات و التعليمات الضرورية للمذاكرة المثمرة التي تنتج التفوق في كافة المراحل الدراسية :\n1- اختيار مكان مناسب للدراسة يرتكب بعض الطلاب خطأ في اختيار مكان الدراسة فيختارون مكاناً فيه الكثير من الملهيات و لا يستطيعون التركيز فيه ، حيث إنّ اختيار غرفة النوم مثلاً غير مناسب للدراسة ؛ لأنّها تحتوي على الحاسوب و التلفاز و الكثير من الأمور التي تلهي عن الدراسة ، و تُعدّ المكتبة أو قاعة الدراسة أو المقهى الهادئ مكاناً مناسباً للدراسة، و يُنصح باختيار الأماكن الهادئة و الابتعاد عن التجمعات الصاخبة.\n2- الدراسة مع الأصدقاء تُعدّ الدراسة مع الأصدقاء أفضل من دراسة الفرد وحده إذا كانت المجموعة صغيرةً تتكون من 4-5 أشخاص من أصحاب الكفاءة الأكاديمية ، حيث يمكن الاستمتاع بالدراسة أكثر في هذه الطريقة، و يمكن أن يقوم الأصدقاء خلال الدراسة بتوجيه الأسئلة لبعضهم البعض، و يمكن مراجعة المواد و مقارنة الملاحظات الصفية لعدم تفويت أيّ معلومات مهمة، و يمكن أن تكون هذه الطريقة مفيدةً لمجموعة من الطلاب و ليس جميعهم.\n3- أخذ الملاحظات يُعدّ تدوين الملاحظات طريقةً رائعةً للفهم، سواء كانت الملاحظات خطية أو رسومات بيانية أو مخططات، و يتمّ تدوين الملاحظات من خلال كتابتها على شكل نقاطٍ و تلخيص المعلومات بطريقة بسيطة ومفهومة يمكن مراجعتها عندما يقترب موعد الاختبار.\n4- اتباع نظام حياة صحي يعتبر اتباع روتين صحي مهم لنجاح الدراسة، لأنّ الجسم يحتاج للاستعداد للدراسة المكثفة، فمن الضروري الحصول على سبع ساعات من النوم على الأقل و محاولة النوم قبل الساعة 12، كما يُنصح باتباع نظام غذائي صحي، و عدم شرب مشروبات الطاقة، أو تناول الطعام الجاهز، و مراعاة تناول 3-5 وجبات في اليوم، و تناول المواد الغذائية المفيدة للمحافظة على القوة الجسدية والعقلية، وذلك لأنّ الدراسة تأخذ وقتاً طويلاً وتستهلك الطاقة.\n5- تحديد الهدف العام من الدراسة إنّ من خطوات المذاكرة الصحيحة تحديد الهدف العام و الأولويات من الدراسة، ثمّ وضع خطة لتحقيقها، و القيام بجميع الواجبات المدرسية في الوقت المحدد، مع الحرص على الدراسة أربع ساعات يومياً .


Mewda Media | سوودە سەرسوڕهێنەرەکانی ژەمی بەیانیان\nسوودە سەرسوڕهێنەرەکانی ژەمی بەیانیان\nیەکێک لە بەسوودترین ژەمەکانی رۆژانە، ژەمی بەیانییە، پزیشکانیش هۆشیاری ئەوەمان دەدەنێ ژەمی بەیانیان بە بەردەوامی بیخۆین.\nپزیشکان ئاشکرایان کردووە ژەمی بەیانیان یەکێکە لە باشترین ژەمە خواردنەکانی رۆژ و پێویستە مرۆڤ گرینگی پێبدات، چونکە چەندان زیندە چالاکی جەستە بەکاردەخات و لە زۆر بواری جەستەییدا هاوکاری جەستەت دەکات، بۆیە لێرەدا باس لە سوودەکانی خواردنی ژەمی بیانیان و زیانەکانی نەخواردنی ژەمەکە دەکەین.\nئەگەر گرینگی بە ژەمی بەیانیان نەدەیت و پشت گوێی بخەیت و رۆژانە نەیخۆیت ئەوا چەندان کێشەی تەندروستیت تووشدەکات وەک زیادبوونی کێشی جەستە و کەمبوونەوەی وزە لە جەستەدا و دروستبوونی کێشە لە مێشکدا و لاوازی چالاکی میتابۆلیزم و چەندان کێشەی تەندروستی تر.


باسیمە هاوسەرگیری لەگەڵ هونەردا كردووە، بەڵام خواستی لەوەش زیاترە\nنەینەوا/ حوزەیرانی 2021/ باسیمە سەفار، هونەرمەندی ناسراوی ئەلقوش فۆتۆ: عەمار عەزیز\nتەحەدا دەكەم كەس لە ناوچەكەدا وەك من خزمەتی كەلتور و هونەری كردبێت\nباسیمە سەفار ئەلقۆشییە؛ نیوەی تەمەنی لە خزمەتی كەلتور و هونەری شارەكەیدا بەڕێکردووە، بێ ئەوەی هیچ موچە و ئیمتیازاتێكی هەبێت، تەنانەت رێنادەن ببێتە ئەندامی سەندیكای هونەرمەندانیش، بەڵام ئەو هەر بە گەرموگوڕییەكەی جارانەوە بەردەوامە.\nئەو ژنە ناوێكی دیارە لە ئەلقوش، كەم كەس هەیە بە تابلۆ، دەستڕەنگینی لە دروستكردنی جلوبەرگی نەتەوەیی یان كارە شانۆییەكانیدا نەیناسێتەوە.\n"تەحەدا دەكەم كەس لە ناوچەكەدا وەك من خزمەتی كەلتور و هونەری كردبێت، ئەوەی من كردومە شۆڕشێكی گەورەیە لە بواری هونەردا،" باسیمە سەفار بۆ (كەركوك ناو) وای وت.\n30 ساڵ لەمەوبەر باسیمە دەستی بە كاری هونەری و بەتایبەت وێنەكێشان كردووە؛ خولیای تەمەنی هەرزەكاری بووە و تائێستا كە تەمەنی 62 ساڵ تێدەپەڕێنێت، خۆی بە عاشقی هونەر دەناسێنێت.\nنەینەوا/ باسیمە سەرقاڵی تابلۆیەكی هونەرییە فۆتۆ: پەیجی ناوبراو لە فەیسبوك\nباسیمە دەڵێت، "من هاوسەرگیریم لەگەڵ هونەردا كردووە". خۆشەویستیی باسیمە و هونەر چەندین تەحەدی تێدەپەڕێنێت، كە سەختترینیان نەبونی هیچ بژێوییەکە، غەمناگتریش ئەوەیە بە تەنیا دەژیت و كەسیش هاوكاری ناكات.\nساڵی یەك دوو جار دەرفەتی بۆ دەڕەخسێت ئەو جلوبەرگە كەلتورییانەی بەدەستی خۆی دروستیكردون بە كرێیان بدات، بۆ هەر پارچەیەك 15 تا 20 هەزار دینار وەردەگرێت، یان هەندێكجار جلوبەرگی نەتەوەیی دەفرۆشێت ئەگەر بارودۆخی پڕ مەترسی كۆرۆنا رێ بدات.\n"لە منداڵییەوە حەزم لە بابەتی هونەر و دورینی جلوبەرگی كەلتوری كریستیانەكان بووە".\nبە شایەنی ئەوە نابینرێم بكرێم بە ئەندامی سەندیكای هونەرمەندان\nبە منداڵی لە خوێندن دابڕاوە؛ تا پێنجەمی سەرەتایی خوێندووە؛ بەڵام پێیوایە نەبونی بڕوانامە هیچ لە بەهرەكانی كەمنەكردۆتەوە.\n"هەموو كارەكانم دەستین؛ هیچ ئامێر و هۆكارێكی دیكە بەكارناهێنم. لە دوو مانگدا، زیاتر لە 200 بوكەڵەی منداڵانم دروستكردووە، بەڵام بێ ناز و بێ خاوەن ماونەتەوە، چونكە شوێن نییە بوكەڵەكانی تیادا نمایش بكەم" باسیمە وادەڵێت، داوای لە لێپرسراوانی عیراق و هەرێمی كوردستان ئەوەیە لانیكەم هۆڵێكی بچوك بۆ كارە دەستی و هونەرییەكانی دروستبكەن.\nهەرچی خولیای هونەری باسیمەیە لە خانوەكەیدا رەنگیداوەتەوە؛ چەندین تابلۆی لەسەر دیوارەكانی دەرەوەیدا نەخشاندووە، لە دیوی ناوەوەشدا وەك مۆزەخانەیەكی كەلتوری دەردەكەوێت.\nخانوەكەی دەكەوێتە ناوەندی قەزای ئەلقوش، لە كۆڵانێكی كۆن و باریكدایە، لەسەر شێوازی كەلتوری و ناسراو بە شەرقی دروستكراوە، لە مەتبەخێک و سێ ژور پێكهاتووە. دوو ژوری خانوەكە بۆ جلوبەرگی كەلتوری و كارە هونەرییەكانی دانراوە، واتە یەك ژور بۆ دانیشتن و نوستنی باسیمە ماوەتەوە.\nنەینەوا/ حوزەیرانی 2021/ باسیمە حەوشەی ماڵەكەی لە ئەلقوش بە تابلۆ و كاری هونەری رازاندۆتەوە فۆتۆ: عەمار عەزیز\nلە نێو خانوەكەدا، پێشانگەیەكی گەورەی كاری دەستی و هونەری هەیە، هەموو شتێك نەخشێنراوە، تەنانەت بەرمیلەكانی نەوتیش، خەڵكانێك بۆ ئاشنابون بە بەهرەكانی باسیمە و كەلتوری ئەلقوش سەردانی ئەوێ دەكەن. ئەو دەڵێت خانوەكە زۆر بچوكە بەراورد بە بەرهەمەكانی و كەسیش ئامادەنییە لە دابینكردنی شوێنی دیكەدا هاوكاری بكات.\n"زیاتر لە 10 ساڵە سەرقاڵی رازاندنەوەی خانوەكەمم، بەڵام بەداخەوە خەریكە ناچاردەبم بیفرۆشم" باسیمە وای وت.\n"بەهۆی 30 ساڵ خزمەتەوە لەسەر ئاستی عیراق و هەرێمی كوردستانیش بەناوبانگم، بەڵام بە شایەنی ئەوە نابینرێم بكرێم بە ئەندامی سەندیكای هونەرمەندان، كەچی خەڵكانێك هەن بێ ئەوەی خزمەتی هونەریان كردبێت مانگانە ملیۆنێك دینار وەردەگرن".\nنەبونی هاوكاری حكومی تەواو بێزار و ماندوی كردوم\nباسیمە سەفار لە نوسین و دەرهێنانی شانۆ و دراماشدا كاردەكات؛ لە دەیان دراما و شانۆدا وەك ئەكتەر و دەرهێنەر بەشداربووە، شانۆییەكانی لە چەند شارێكی عیراق نمایشكراون. لە بەرهەمە شانۆییەكانی (تمیلا نخریوثا)، (مرئشياثا تا حوبا)، (بختا مر حجياثا)، (حقوق المرأە – مافەكانی ژنان) و شانۆیی (كۆرۆنا).\nدوای ئەوەی دایك و باوكی كۆچی دوایی دەكەن، ساڵانێكە تەنیایە. دوور لە كاری هونەری، باسیمە لە گەنجێتیدا یاریزان و راهێنەری وەرزشی بووە، دەڵێت دەیان كچ لەسەر دەستی پەرەیان بە تواناكانیان داوە لە تۆپی پێ و بالە، خۆیشی شانبەشانی یاریزانانی كوڕ یاری كردووە، "تەنانەت هێندە بەهێز بوم بە یەك دەست بوتڵێكی غازم بە پڕی بەرزدەكردەوە.. وەزارەتى پەروەردە بەهۆی تواناكانمەوە داوایكرد ببمە مامۆستا بە بڕوانامەی پێنجی سەرەتاییەوە، ئەوەش بەهۆی ئەوەی هێندە بەناوبانگ بوم و مەدالیام هێنابوو".\nڤیدیۆ: باسیمە سەفار لەناو ماڵەكەیدا لە ئەلقوش باسی بەرهەمە دەستییەكانی بۆ (كەركوك ناو) دەكات\nتەنیایی و نەبونی هاوكاری حكومی "تەواو بێزار و ماندویان كردوم"، دوای سێ دەیە لە بەرەنگاربونەوەی تەحەدییەكان و مانەوە لەسەر پێی خۆی، ئێستا بیر لە جێهێشتنی نەك هەر ماڵە هونەرییەكەی، بەڵكو زێدی باوباپیرانیشی دەكاتەوە.\n"دەمەوێت ئەو تەمەنەی ماومە لە دەرەوەی عیراق بەڕێیبكەم" باسیمە سەفار وای وت.


نیسان | 2021 | حکومەتی هەرێمی كوردستان | دەزگاى گشتى کاروبارى مین | حکومەتی هەرێمی كوردستان\nدەزگای مین دوو بۆمبى ٢٥٠ کیلۆیی ڕووسی لە کۆیە تەقاندەوە\nئەمڕۆ پێنجشەممە رێکەوتى ٢٢/٤/٢٠٢١ى زایینى، لە درێژەی پاككردنەوە و نەهێشتنی مەترسییەكانی مین و تەقەمەنی لەسەر خاكی كوردستان، دوو بۆمبی ٢٥٠ كیلۆ گرامى فابی ڕووسی تەقێندرانەوە.\nدەزگای گشتی كاروباری مین ئاماری ژمارەیەك لە چالاكییەكانی لەناوبردنی مین و تەقەمەنی بڵاودەكاتەوە\nڕۆژی یەكشەممە ٢٠٢١/٤/١٨ دەزگای گشتی كاروباری مین ئاماری ژمارەیەك لە چالاكییەكانی لەناوبردنی مین و تەقەمەنی لەلایەن تیمەكانییانەوە بڵاوكردەوە.\nسەرۆكی دەزگای گشتی كاروباری مین سەردانی وەزیری دادی حكومەتی هەرێمی كوردستان دەكات\nڕۆژی سێشەممە ٢٠٢١/٤/١٣ جەبار مستەفا، سەرۆکی دەزگای گشتی کاروباری مین بە یاوەری شاندێك كە پێكهاتبوو لە نیازی خالید، بەڕێوەبەری گشتی كاروباری كارگێڕی و دارایی و عوبێد ئەحمەد، بەڕێوەبەری گشتی كاروباری تەكنیكی و عەلی میران بەڕێوەبەری یاسایی سەردانی فرسەت ئەحمەد، وەزیری دادی حكومەتی هەرێمی كوردستانیان كرد.\nبەئامادەبوونی سەرۆکی دەزگا لەپێنجوێن بۆمبێکی ٤٠٠ کگم تەقێندرایەوە\nجبار مستەفا سەرۆکی دەزگای گشتی کاروباری مین بە ھاوڕێیەتی محسن شێخ عبدلکریم بەڕێوەبەری گشتی کاروباری مین سەردانی قائیمقامیەتی قەزای پێنجونیان کرد و لە لایەن زانا عبدلرەحمان قائیمقام و بەرپرسانی ئیداری ئەو ناوچەیە پێشوزیکران.\nژمارەیەك كێڵگەی مین لە سنوورەكانی سلێمانی و هەڵەبجە دوای پاككردنەوەیان رادەستی خاوەنەكانیان كرانەوە\nڕۆژی یەكشەممە ٢٠٢١/٤/١١ لەدرێژەی كاروچالاكی دەزگای گشتی كاروباری مین لە بەڕێوەبەرایەتی گشتی كاروباری مین/ سلێمانی (٤) چوار كێڵگەمین دوای پاككردنەوەیان لە مین و تەقەمەنی و پاشماوە جەنگییە نەتەقیوەكان، رادەستی خاوەنەكانیان كرانەوە.\nسەرۆكی دەزگای مین سەردانی پارێزگاری هەولێر دەكات\nڕۆژی سێشەممە ٢٠٢١/٤/٦ جەبار مستەفا، سەرۆكی دەزگای گشتی كاروباری مین بە یاوەری نیازی خالید، بەڕێوەبەری گشتی كاروباری كارگێری و سەردانی ئومێد خۆشناو، پارێزگاری هەولێر یان لە بینای پارێزگا كرد.\nبە بۆنەی رۆژی جیهانی هۆشیاكردنەوە لە مین و پشتگیریكردنی كاروباری مین ژمارەیەك مین و تەقەمەنی لە پارێزگای دەهۆك لە ناوبران\nبە بۆنەی رۆژی جیهانی هۆشیاكردنەوە لە مین و پشتگیریكردنی كاروباری مین ژمارەیەك مین و تەقەمەنی لە گوندی (رەشی وەرێ) سەر بەناحیەی زاوێتە لە پارێزگای دەهۆك دوای هەڵگرتنەوە وپوچەڵكردنەوە لەلایەن تیمەكانی تەقاندنەوە(EOD) سەرجەمی لەناوبران.\nدەزگای گشتی كاروباری مین لە ڕۆژی جیهانی هۆشیاركردنەوە لە مین و پشتگیریكردنی كاروباری مین ڕاگەیانراوێك بڵاودەكاتەوە\nڕۆژی ٢٠٢١/٤/٤ دەزگای گشتی كاروباری مین بە بۆنەی رۆژی جیهانی هۆشیاكردنەوە لە مین و پشتگیریکردنی كاروباری مین ڕاگەیانراوێكی بڵاو كردەوە، كە تێیدا هاتووە: لە رۆژی ٨ی كانوونی یەكەمی ساڵی ٢٠٠٥دا كۆمەڵەی گشتیی نەتەوە یەكگرتووەكان بریاڕی دا رۆژی ٤/٤ بكاتە رۆژێكی جیهانی بۆ ”هۆشیاركردنەوە لە مین و پشتگیریكردنی كاروباری مین “ بۆ یەكەمین جار لە ٢٠٠٦/٤/٤ دا لەلایەن رێکخراوی نەتەوە یەكگرتووەكان و زۆربەی ئەو وڵاتانەی كە گیرۆدەی كێشەی مین و تەقەمەنی بوون یادی ئەو رۆژە كرایەوە، لەو كاتەوە هەموو ساڵێك لەم رۆژەدا لە سەر ئاستی حكومەت و رێكخراوی نەتەوە یەكگرتووەكان و رێكخراوە ناحكومییەكان بە ئەنجامدانی چەند چالاكییەك یادی ئەو رۆژە دەكرێتەوە.\nدەزگای گشتی كاروباری مین بە بۆنەی ڕۆژی جیهانی هۆشیاركردنەوە لە مین و پاڵپشتی كاروباری مین، پەیامی هۆشیاری بڵاوكردەوە\nڕۆژی ٢٠٢١/٤/٣ دەزگای گشتی كاروباری مین بە بۆنەی ٤/٤ ڕۆژی جیهانی هۆشیاركردنەوە لە مین و پاڵپشتی كاروباری مین پەیامی هۆشیاری بڵاوكردەوە، كە بە ئامانجی هۆشیاركردنەوەی هاوڵاتیان و ئاگاداربوون و نزیك نەكەوتنەوە لە ناوچە مەترسیدارەكان، لە سەرجەم بەڕێوەبەرایەتیە گشتییەكانی دەزگای مین لە سنووری پارێزگاكانی كوردستان هەڵواسینی فلێكسی پەیامی هۆشیاركرنەوەی هاوڵاتیان بەرێوەچوو.


Home›هەواڵ›ڕۆژهەڵاتی ناوەڕاست›ئەنجامدەرانی هێرشەکەی سەر ماڵی کازمی لەگەڵ قائانیدا چووەتە ئەودیو سنوور\nکازمی و قائانی\nڕۆژنامەی ئەلعەرەبی چاپی لەندەن ئەمڕۆ چوارەشەممە، بڵاویكردەوە، زۆربەی ئاماژە و بەڵگەكان لەسەر ئەوەن كەتیبەكانی حیزبوڵڵا و بزووتنەوەی عەسایب لە پشت هێرشكردنە سەر ماڵی كازمی بن بۆ تیرۆركردنی و بەپێی خەمڵاندنە ئەمنییەكانیش ئەنجامدەران هەڵهاتوون بۆ ئێران و دووانیشیان لەگەڵ قائانی چوون بەو دیوی سنووردا.\nڕۆژنامەكە لە ڕاپۆرتێكدا ئاماژە بەوەدەکات، لە دوا كۆبوونەوەی لایەنە شیعەكان لەماڵی عەبادی، كازمی پێداگریی لە لێپێچینەوە كردووە لەگەڵ ئەو دوو گروپەی تێوەگلاون لە هێرشەكان، بەڵام سەركردەكانیان باسیان لەوەكردووە پاڵنەرەكان شەخسین و بەفەرمانی گروپەكانیان نەیانكردووە.\nبەگوێرەی راپۆرتی رۆژنامەكە لایەنە شیعەكانی چوارچێوەی هەماهەنگی دەیانەوێت هێرشەكەی سەر ماڵی كازمی پەیوەست بكەنەوە بە كوژرانی خۆپیشاندەرەكانیان لە ئێوارەی هەینی لە بەردەم ناوچەی سەوز بۆ ئەوەی ببنە كەیسی بەرامبەر و دواتر بگەڕێنەوە بۆسەر ئەنجامەكانی هەڵبژاردن كە پێیان وایە تەزویرە، چەند سەرچاوەیەكی ئەمنی عێراقییش ئەوەیان بە رۆژنامەكە ڕاگەیاندووە بەرپرسانی راستەوخۆی هێرشەكان هەڵهاتوون بۆ ئێران و دووان لەوانەش لەگەڵ قائانی عێراقیان بە جێهێشووە.\nحکومەتی هەرێم لەسەر کۆچی گەنجان هاتە دەنگ


شێرزاد شێخانى: ياخيبونى يه‌كێتى له‌پارتى و كاريگه‌رى به‌سه‌ر دۆخى كوردستاندا. | WtariKurd\nشێرزاد شێخانى: ياخيبونى يه‌كێتى له‌پارتى و كاريگه‌رى به‌سه‌ر دۆخى كوردستاندا.\n– Posted on 2018-10-04بابەتی: سیاسی\nده‌رئه‌نجامه‌كانى شه‌ڕى سه‌ختى پۆستى سه‌رۆك كۆمارى عيراق كه له‌مڕۆژانه‌دا به‌ڕێوه چو، كاريگه‌ريه‌كى ئه‌وه‌نده به‌هێزى ئه‌بێت به‌سه‌ر دۆخى كوردستانه‌وه، كه به‌دوورى نازانم بگاته ئاستى هه‌ڵته‌كاندنى رييشه‌يى له‌وه‌زعه ناهه‌مواره‌كه‌ى هه‌رێم و، ته‌قيينه‌وه‌ى رقوكيينه په‌نگخواردووه‌كه‌ى نێوان هه‌ردو حزبى سه‌ره‌كى ( پارتى و يه‌كێتى) بگاته ئاستى سه‌رهه‌ڵدانه‌وى شه‌ڕى ناوخۆشه‌وه. ياخود لانيكه‌م كوردستان ببێته‌وه به‌دوو ئيداره‌و سه‌رله‌نوێ سنورى دێگه‌ڵه زيندوو ببێته‌وه. چونكه په‌رچه‌كرداره به‌په‌له‌و سه‌رشێته‌كانى پارتى هه‌ر له‌ئێستاوه مه‌سجى ئه‌وه‌مان پێ ئه‌گه‌یه‌نى كه ئه‌م حزبه به‌ئاسانى ئه‌و ياخيبوونه‌ى يه‌كێتى، به‌تايبه‌تيش له‌شه‌ڕى پۆستى سه‌ر كۆماردا پێ ئه‌زمناكرێ. زۆر قوڕسيشه پارتى كه خۆى به‌خواى سه‌ر ئه‌رز ئه‌زانێ، به‌رگه‌ى دوو شكستى زۆر گه‌وره‌و مێژوويى سه‌رۆكه‌كه‌ى بگرێت كه له‌ماوه‌ى ته‌نها يه‌ك ساڵدا به‌سه‌رى هاتوه، ئه‌وانيش، شكسته گه‌وره‌كه‌ى ريفراندۆم و، شكستى ئێستاى پۆستى سه‌ركۆمارى عيراق .\nقسه‌م له‌سه‌ر ئه‌وه نيه كام له‌كانديدانى يه‌كێتى براوه‌ى پۆسته‌كه بوون، چونكه پێموايه هه‌ر يه‌كێك له‌كانديده‌كانى يه‌كێتى بچوونايه ناو پرۆسه‌ى هه‌ڵبژاردنه‌كه‌وه به‌وانه‌ى ده‌ره‌وه‌ى كانديدانى فه‌رمى حزبه‌كه‌ش هه‌ر هه‌مان سه‌ركه‌وتنيان به‌ده‌ست ئه‌هێنا. ئه‌م بۆچوونه‌ش لانيكه‌م له‌به‌ر ئه‌وه‌ى لايه‌نه عيراقيه‌كان به‌سوننه‌و شيعه‌كانه‌وه پارتيان له‌به‌رچاو كه‌وتوه، سياسه‌ته سه‌رشێتانه‌كانى ئه‌م حيزبه‌يان پێ په‌سند نيه، له‌ريفراندۆمه‌كه‌ى مه‌سعود بارزانييه‌وه كه‌وتونه‌ته سه‌نگه‌رگرتن له‌م حيزبه، ئه‌وه‌ى ئێستاش ماوه له‌نێوان ئه‌مانه‌و پارتيدا، ته‌نها به‌رژه‌وه‌ندييه‌كى سياسييه كه په‌يوه‌سته به گه‌مه‌ى ده‌سه‌ڵات و كێبركێى حزبه‌كان بۆ وه‌رگرتنى ده‌سه‌ڵاتى سه‌رۆكايه‌تى وه‌زيرانى عيراق وپه‌رله‌مانه‌كه‌ى، ئه‌گينا لايه‌نه عه‌ره‌بيه‌كان ئه‌وه‌نده پێوستيان به پارتى نه‌ماوه وه‌ك لايه‌نێكى سياسى كاريگه‌ر له‌عيراقدا.\nبه‌هه‌مو پێوه‌رێك يه‌كێتى گه‌وره‌ترين سه‌ركه‌وتنى له‌م پرۆسه‌يدا به‌ده‌ستهێنا، به‌ئازايه‌تى و چاونه‌ترسى به‌شێك له‌سه‌ركرده‌كانى يه‌كێتى ئه‌م سه‌ركه‌وتنه هاته‌كايه‌وه، كه له ته‌وه‌قوعاتى پارتيدا نه‌بو له‌ناو يه‌كێتيدا كه‌سانێك هه‌بن ئه‌وه‌نده كاريگه‌ر بن كه له‌ده‌ره‌وه‌ى سه‌ركردايه‌تى يه‌كێتيشدا ده‌سه‌ڵاتى ئه‌وه‌يان هه‌بێت مێزه‌كه قڵپبكه‌نه‌وه به‌سه‌ر پارتيدا، ئازايانه‌ش رووبه‌رووى سياسه‌ته‌كانى سه‌ر‌ۆكه‌كه‌ى ببنه‌وه، كه ئه‌مه‌ش وه‌رچه‌خانێكى زۆر گه‌وره‌يه له‌هه‌ڵوێسته‌كانى يه‌كێتيدا. ئه‌مه‌و جگه له‌وه‌ش كه يه‌كێتى له‌سه‌ر ده‌ستى هه‌مان ئه‌و سه‌ركرده گه‌نجانه‌وه له‌هه‌ڵبژاردنه‌كانى ئه‌مدواييه‌ى په‌رله‌مانى كوردستانيشدا توانيان يه‌كێتى هه‌ڵبسێننه‌وه، كه ئه‌مه‌شيان ديسان له‌ده‌ره‌وه‌ى ته‌وه‌قوعاتى پارتيدا بوه.\nئێستا يه‌كێتى له‌هه‌مو كاتێك زياتر به‌هێزتر بوه‌و، جڵه‌وى ده‌سه‌ڵاتى يه‌كێتيش كه‌وتۆته ده‌ست نه‌وه‌يه‌كى تازه كه ترسى له‌پارتى نيه‌و، عه‌ره‌ب وته‌نى( الند للند) مامه‌ڵه‌ى له‌گه‌ڵدا ئه‌كات ، وه‌كو سه‌ركرده ته‌قليديه‌كان ئاماده نيه سازش له‌سه‌ر ماف وئيستحقاقاتى يه‌كێتى بكات ، نمونه‌ش سووربونيان بوو له‌سه‌ر پۆستى سه‌ركۆمارو سازشنه‌كردن له‌سه‌ر پۆستى پارێزگارى كه‌ركوك.\nبه‌پێچه‌وانه‌ى پارتى كه له‌وه‌ته‌ى دروستبونيه‌وه ده‌سه‌ڵات به‌ده‌ست بنه‌ماڵه‌يه‌كى ديكتاتۆره‌وه‌يه، به‌ده‌ر له‌و بنه‌ماڵه‌يه‌ش كه‌س خاوه‌ن بريار نيه، لاى يه‌كێتى ئه‌و قۆناغه تێپه‌رێندراو، نه‌وه‌يه‌كى نوێ هاتۆته مه‌يدان كه ناكه‌وێته ژێر كاريگه‌رى سه‌ركردايه‌تييه ته‌قليدييه‌كه‌و، روئياى رۆشنترى خۆى هه‌يه له‌مامه‌ڵه‌كردن به‌سياسه‌ته‌وه، ئه‌م نه‌وه تازه‌يه‌ش توانيويه‌تى سه‌ركردايه‌تييه ته‌قليدييه‌كه‌ى ناو حيزب بخاته ژێر ركێفى خۆيه‌وه، نه‌وه‌ك پێچه‌وانه‌كه‌ى كه ساڵانێ به‌شێك له سه‌ركرده ته‌قليدييه‌كان توانيان رۆڵى گه‌نج له‌ناو حيزب په‌راوێز بخه‌ن.\nبه‌مه‌ش گه‌وره‌بونى رۆڵى گه‌نجه‌كانى ناو يه‌كێتى پارتى تۆقاندوه، چونكه ئه‌گه‌ر پێشتر به‌مامه‌ڵه‌كردن له‌گه‌ڵ سه‌ركرده ته‌قليديه‌كان، كه به‌شێكيان به‌پاره‌و پۆستو ئيمتيازات ويژدانى خۆيان به‌پارتى فرۆشتبێ، به‌شێكى تريشيان به گرته‌ى فيديۆيى پاراستن وبه‌هه‌ڕه‌شه‌ى ئه‌خلاقى بێده‌نگ كرابن، گه‌نجه‌كانى ئێستا ئه‌و مه‌ترسييانه‌يان نيه‌و له‌زمه‌يه‌كى ئه‌وتۆيان نه‌داوه‌ته ده‌ست پارتى بيانترسێنێ، بۆيه پارتى هيچى به‌ده‌سته‌وه نه‌ماوه ته‌نها تۆمه‌تى خييانه‌ت نه‌بێ كه ئاراسته‌يان ئه‌كات، بۆيه پارتي ئێستا جڵه‌و‌ه‌كه‌ى له‌ده‌ست ده‌رچوه، تمووحى ئه‌و گه‌نجانه‌ش پارتى پێى ئيستيعاب ناكرێ، بۆيه ئه‌و تاقمه گه‌نجه‌ى ناو يه‌كێتى بونه‌ته گه‌وره‌ترين كۆسپ له‌به‌رده‌م به‌ديكتاتۆربونى پارتى و بونى به‌حيزبى قائيد له‌كوردستاندا.\nشه‌ڕه‌كه‌ى پۆستى سه‌رۆكايه‌تى كۆمار چه‌ند مه‌سجێكى روونى بۆ پارتى نارد كه بريتين له:\n1- له‌مه‌ودوا ده‌ركه‌وت كێ له‌ناو يه‌كێتى ده‌سه‌ڵاتى برياره چاره‌نوسسازه‌كانيان به‌ده‌سته‌وه‌يه‌و، سه‌ركرده ته‌قلييدييه‌كان ناتوانن به‌رى پێ بگرنو ، ورده ورده رۆڵى ئه‌و سه‌ركرده ته‌قليديانه لاوازتر ئه‌بێ، له‌مه‌ولا پارتى ئه‌بێ راسته‌خۆ مامه‌ڵه له‌گه‌ڵ ئه‌م تاقمه تازه‌يه‌دا بكات.\n2- بۆ پارتى ده‌ركه‌وت كه تاقمه تازه ده‌سه‌ڵاتداره‌كه‌ى ناو يه‌كێتى، كه‌سانى ئازاو چاونه‌ترسن، ئاماده‌نين سازش له‌سه‌ر مافو ئيستحقاقاتى يه‌كێتى بكه‌ن له‌ژير هه‌ر گۆشاريدا بێت بۆ رازيكردنى دڵى پارتى، به‌هه‌ڕه‌شه‌ى دوو ئيداره‌يى وشه‌ڕى ناوخۆشه‌وه.\n3- ده‌سه‌ڵاته تازه‌كه‌ى ناو يه‌كێتى به عه‌كسى سه‌ركرده ته‌قليديه‌كان كار بۆ به‌هێزكردنى يه‌كێتى ئه‌كه‌ن، له‌ته‌ك كاركردنيشيان بۆ پته‌وكردنى په‌يوه‌ندييه‌كانى يه‌كێتى له‌گه‌ڵ لايه‌نه سياسييه‌كانى ترى كوردستان، ئه‌مه‌ش گه‌وره‌ترين مه‌ترسييه بۆ پارتى كه هێزيك دروست ببێت له‌شێوه‌ى به‌ره‌يه‌ك ياخود هاوپه‌يمانييه‌كى سياسى تازه كه كاريگه‌رى هه‌بێ به‌سه‌ر ساحه‌ى سياسى كوردستانه‌وه.\n4- بۆ پارتى ده‌ركه‌وت كه مامه‌ڵه‌كردن له‌گه‌ڵ ئه‌م تاقمه تازه‌يه‌ى ناو يه‌كێتى وا ئاسان نيه بتوانێ ئه‌جينداكانى خۆى تێپه‌رێنێ، وه‌كو سه‌ركرده ته‌قليديه‌كان ئه‌م تاقمه‌ش بكاته ده‌سكه‌لايه‌ك و به‌كاريان بهێنێ بۆ لێدانى نه‌ياره‌كانى خۆى له‌حيزبه كوردستانيه‌كان.\n5- بۆ يه‌كه‌مجاره پارتى تووشى حاڵه‌تێكى وا ببێت كه تاقمێك له‌ناو حزبێكى نه‌ياريدا بتوانى شكست به پيلانه‌كانى بهێنێت و ته‌حه‌دايه‌كى ئه‌وه‌نده گه‌وره‌ى ده‌سه‌ڵاته ره‌هاكه‌ى پارتيش بكات، نمونه‌ش هه‌ردوو پرۆسه‌ى هه‌ڵبژاردنى په‌رله‌مانى كوردستانو سه‌رۆك كۆمارى عيراقن، كه ئه‌مانه‌ش به‌ويستى پارتى و سه‌رۆكه‌كيان نه‌بوه.\nله‌به‌ر ئه‌م خاڵانه پارتى ئێستا له‌رۆژگارێكى زۆر سه‌ختدايه، كه هێزيك په‌يدا بوه بتوانێ ئازايانه ململانێى ده‌سه‌ڵاتى له‌گه‌ڵدا بكات، بۆيه بينيمان چۆن ئاوا به‌په‌له په‌رچه‌كرداريان نواند له‌به‌رامبه‌ر دۆڕانى پۆستى سه‌ر كۆمار كه گه‌يشته سه‌ر ئه‌وه‌ى هه‌ڕه‌شه‌ى زۆر تونديش بكه‌ن.\nلێره‌وه ئه‌توانم بڵيم كه‌وا پارتى به‌م سه‌رشێتييه‌ى خۆيه‌وه، ره‌نگه وه‌زعه‌كه‌ى كوردستان به‌ره‌و نائارامى ببات، چونكه ئه‌محيزبه هيچكات كارى له‌سه‌ر به‌رژه‌وه‌ندى ميلله‌ته‌كه‌ى نه‌كردوه، به‌قه‌ده‌ر كاركردنى له‌سه‌ر به‌رژه‌وه‌ندى حيزبى خۆى و به‌فيرعه‌ونكردنى سه‌رۆكه‌كيان، هيچ به‌دوورى نازانم وه‌زعي كوردستان بشڵه‌ژێنن و شه‌ڕى ناوخۆش هه‌ڵگيرسێنن، يان لانيكه‌م هه‌رێمه‌كه‌مان بكه‌نه‌وه به دوو ئيداره، چونكه پارتى به‌سروشتى ديكتاتۆرييانه‌ى خۆيه‌وه ناتوانى له‌گه‌ڵ حيزبێك يا لايه‌نێك هه‌ڵبكات كه دژى بوه‌ستى يان ململانێى سياسي له‌گه‌ڵدا بكات ونه‌بێته كۆيله‌ى گوێرايه‌ڵى سه‌ركرده‌كه‌ى.\nرۆژانمان له‌پێشه و هه‌موو شتێك له‌داهاتوويه‌كى نزيكدا روون ئه‌بێته‌وه.


چ جۆرە حكومەتێك پێویستە لەهەرێمی كوردستاندا ؟\nوتار/ 09/01/2019 98 جار بینراوە\nهیچ كات هێندەی ئەم جارەی هەڵبژاردنی پەڕلەمانی كوردستان لە 30/9/2018دا پێكهێنانی حكومەت و كابینەی نوێ دوانەكەوتوە كە لە ئێستادا 100 ڕۆژی ڕێكی تێپەڕاندوە،لەزۆربەی دونیای پێشكەوتوو تەنانەت دواكەوتوشدا ماوەی 100 ڕۆژ دیاردەكەن بۆ هەڵسەنگاندنی یەكەمی هەموو حكومەت و ئۆرگانێك بۆئەوەی بزانن لەماوەی 100 ڕۆژدا چ پلانێكی داناوە و چەند پڕۆژەی جێبەجێكردوە و چ خزمەتگوزاریەكی پێشكەش بە جەماوەر و وڵات كردوە،بەم شێوەیە دەبینین 100 ڕۆژ لای كۆمەڵگا پێشكەوتوەكان هێندە درێژ و كاریگەر و گرنگە كە 100 ڕۆژ كات و ماوە بەپێویستە دەزانن بۆ هەڵسەنگاندن وتەنانەت لێپرسینەوەش،بەڵام لای خۆشمان 100 ڕۆژ هیچ بەهایەكی نیە،هەربۆیەش ئەو كۆمەڵگایانەی ڕێزی كات دەگرن هەمیشە لەپێشكەوتن و گەشەكردنی بەردەوامدان و ئێمەش هەمیشە بۆ دواوەوە دەگەڕێینەوە.بەداخەوە دوای 100 ڕۆژیش هێشتاش ئاسۆكان ڕوون و نزیك نین بۆ پێكهێنانی كابینەی نوێی حكومەت كە هەر لەسەرەتاوە بە توندوتیژی و نائومێدی دەستیان پێكرد،لەگرتنی بێ هۆكاری یاسایی كادر و ئەندامانی یەكتر و دواتریش بێ هۆتر ئازادیان كردن،ئەم ڕۆحیەت و عەقڵیەتی بیركردنەوە و بەڕێوەبردنە لەسەرەتای ساڵی نوێی 2019 و پێشەنگی هەنگاوەكانی پێكهێنانی كابینەی نۆهەم،مایەی خۆشحاڵی و ئومێد هەڵچنینی زۆر نین بۆ 4 ساڵی ئایندە.\nپرسیار لێرەدا ئەوەیە ،كە ئایا هەرێمی كوردستان لەم قۆناغە و بۆ 4 ساڵی ئایندە چ جۆرە حكومەتێكی پێویستە؟ ئەمنی بێت ؟ یان خزتمەتگوزاری و ئاوەدانكردنەوە بێت؟\nبەدڵنیایی هەرێمی كوردستان دوای 4 ساڵ لە جەنگی تیرۆریستانی داعش و دوای 4 ساڵ لە قەیرانی دارایی توند كە بۆتە هۆی كەمبونەوەی مووچە و بودجە و نەمانی پڕۆژە ئاوەدانیەكان و وەستانیان و ئیفلاسبوونی كۆمپانیا و وەبەرهێنەكان و هەڵتەكاندنی ئەو ژێرخانە لەرزۆكەی كە هەبوشمان و گەڕانەوەی كوردستان بۆ لانی كەم 10ساڵ زیاتر لەڕووی ئاوەدانی و خزمەتگوزاری و خۆشگوزەرانی و ...هتد.بۆیە هەرێم بۆ 4 ساڵی ئایندە پێویستی بە قۆناغێكی ئارام و پڕ ئاوەدانی و خزمەتكردن و چەسپاندنی ئاشتی سیاسی و كۆمەڵایەتی هەیە،نەك حكومەتێكی ئەمنی توند بەسەر ئازادی هاوڵاتیان و كاری سیاسی و بڵاوكردنەوەی ترس و ترۆقاندن و هەڕەشەی گرتن و كوشتن و ڕاوەدوونان،حكومەتێك كە بیر و پلانی تەنها لەڕووی ئەمنی و عەسكەری و هەواڵگریەوە بێت ئەوە بەدڵنیایی زۆرینەی بودجەی وڵات بۆ ئەو كەرتە دابین دەكات و مەنتیقیش وادەڵێت كە سەرجەم كەرتەكانی ئاوەدانی و خزمەتگوزاری وەلادەنرێت،وڵات لەڕووی تەندروستی و خوێندنی باڵاو و پەروەردە و پیشەسازی و كشتوكاڵ و گەشتوگوزارەوە بۆ دواوە دەگەڕێتەوە و جێگەی گرنگی پێدان نابن.\nهەموانیش زۆر باش دەزانین كە چارەنوسی حكومەتە ئەمنی و سەربازی و عەقڵ تەسك و بێ پلانەكانی ئاوەدانی و خۆشگوزەرانی چی دەبێت و چۆن شكست بەسەر خۆیان و میلەتیشدا دەهێنن،چونكە حكومەتە ئەمنیەكان هەمیشە لەچوارچێوەی دەسەڵاتە تاكڕەو و خۆسەپێن وشمولیی و سەربازیەكاندا خۆیان دەبیننەوە كە چارەنوسی هەموانیانمان بینی كە چیان بەسەرداهات لەڕابووردوویەكی نزیكدا..سەردەم و قۆناغی ئێستا وئایندەش وادەخوازێت لە سەرجەم سەركردە و پارتە سیاسیەكان كە براوەی گەورەن لەم هەڵبژاردنەی پەڕلەمانی كوردستاندا كە بە عەقڵیەتێكی كراوە و نەرمونیانتر و ئاسۆ فراوانتر و لێپرسراوانەتر بیربكەنەوەو پلان و نەخشەڕێگا و بەرنامەی گونجاو دابنێن بۆ زیاتر خزمەتكردنی جەماوەر و ناوچە جیاوازەكانی هەرێمی كوردستان،قۆناغەكە وادەخوازێت هەموان پێكەوە كاربكەن و هەنگاو بۆ پێشەوە بنێن، چونكە كوردستان لە ئێستادا توانای هەڵگرتنی بار و كێشە وململانێی قورس و مەترسیدار و دووبەرەكی زیاتر و دووئیدارەیی و شەڕی ناوخۆ و ئیستیفزازكردنی یەكتر ناگرێت،بۆیە دەبێت هەرچی زووتر هەیە سەرجەم كێشەكانی كورد و كوردستان لە هەرێم و لەبەغداد هەموانیان پێكەوە چارەسەر بكرێن و هیچ كام لەو كێشانەش هێندە سەخت نین كە لەتوانادا نەبێت چارەسەر بكرێن گەر نیەتێكی ڕاستەقین هەبێت بۆ چارەسەركردنیان،بۆیە دواخستنی هەر كێشەیەكیش دەبێتە هۆی كەڵەكەبوونی و زیاتر قورسبوونی وپشتگوێخستنیشی،زەرورە كە هەموان بەگیانێكی نیشتیمانپەروارنەوە مامەڵە بكەن و تیڕوانینەكانیان بخەنە سەر مێزی گفتوگۆ،ئەوەی كە دوای هەمووان بیرلێدەكەنەوە پێویستە وەدەستهێنانی پلەو پۆست و ئیمتیازات بێت بۆ دەستڕۆیشتوەكانی ناو حیزبەكان و بەردەوامبوونیان لەدەسەڵات و خۆشگوزەرانیان تا سنوری ئینتەلاكردن و لەبەرامبەریشدا پەراوێزخستنی كادر و لایەنگر و دۆست و كەسە ئەكادیمیی و سەربەخۆكان و ئەنجامیش برسیكردنی زیاتری جەماوەر تا سنوری مردن و تاوان و تێكدانی ئاشتی كۆمەڵایەتی.\nبۆیە گرنگە كە پێكهێنانی كابینەی نۆهەمی حكومەتی هەرێم چیدی بەبیانوی بێ ئەزرشەوە دوانەكەوێت و هەرێمیش نەكەوێتە بۆشایی سیاسی و ئیداری و یاساییەوە،لەكاتێكدا ناوچە و دونیاش لەسەر ئاگرێكی هێمن دەكوڵێن و هەموان چاوەڕوانی تەقینەوە و پێكدادانی زلهێزەكانی دونیاو ناوچەكەن و كوردیش بەبێ حكومەت و سەرۆك و پەڕلەمان لەهەموان بێخەمترە،لەگەڵ ئەوەی كە مەترسیە گەورەكان هەمووانیان ڕوویان لەكوردو كوردستانە.\nڕێكەوتنی سەدە ئاكام و لێكەوتەكانی بۆ ناوچەی ڕۆژهەڵاتی ناوین\nچاره‌نوسی به‌رزاییه‌كانی جۆلان\nبۆچی هەدەپە لە هەڵبژاردنی شارەوانیەكانی توركیادا شكستی هێنا؟


ئایا لەڕووی زانستییەوە بەکارھێنانی ستیڕۆیدەکان بۆ قەڵەوبوون و لەشجوانی رێگەپێدراوە؟\n2021-09-02 4571 جار\nکۆرتیکۆستیڕۆیدەکان لە زانستی دەرمانسازیدا بۆ نەخۆشییەکانی پەیوەست بە ھەوکردن و هەستەوەری بەکاردەھێنرێن، دامەزراوەی خۆراک و دەرمانی ئەمریکیش (FDA) تەنھا بۆ ئەو مەبەستە پشتگیری لە بەکارھێنانیان دەکات.\nھیچ بەڵگەیەکی زانستیی نییە کە پیشانیبدات کۆرتیکۆستیرۆیدەکان بۆ قەڵەوبوون سەلامەتن، کۆرتیکۆستیڕۆیدەکان ئاو و چەوری لە ھەندێک شوێنی جەستە وەک ران، پەلەکان و رووخسار کۆدەکەنەوە، ئەمەش بەرەنجامی زیانەکانیانە، لە دەرمانزانیدا پێی دەگووترێت کاریگەریی لاوەکی.\nئەگەر کۆرتیکۆستیڕۆیدەکان بۆ ماوەیەکی دوور و درێژ بەکاربھێنرێن، زیانی زۆری بۆ تەندروستیی بەکارھێنەرەکە دەبێت، چونکە دەبنەھۆی بەرزەپەستانی خوێن، کۆنیشانەی کوشینگ، نەخۆشییەکانی دڵ، نەخۆشییەکانی گەدە و ریخۆڵەکان، هەوکردنی پەنکریاس، کپکردنی فرمانی مۆخی ئێسک و بەرگریی لەش، گلوکۆما، نەخۆشیی شەکرە، پوکانەوەی ئێسکەکان، ئاوسانی پەلەکان و رووخسار، نەخۆشیی پەرکەم و نەخۆشییە دەروونییەکان. باوترین ئەو کۆرتیکۆستیڕۆیدەی کە بە نازانستی بۆ قەڵەوبوون بەکاردەھێنرێت شڕوب یان حەبی دیگزامیتازۆنە.\nئەو بەرهەمانەی رۆژانە لە تۆڕەکۆمەڵایەتییەکان بۆ قەڵەوکردنی رووخسار و جەستە ریکلامیان بۆ دەکرێت، بەرهەمی ساختەن و بە نایاسایی هاوردەی وڵات کراون، بەپێی زۆربەی راپۆرتە تاقیگەییەکان کە لەسەرانسەری دنیادا کراون دەریدەخەن ئەو جۆرە بەرهەمانە ماددەی شاراوەی کۆرتیکۆستیڕۆیدیان تێدایە، کە بەکارهێنەر دوای ماوەیەک لە بەکارهێنان، بەشێوەیەکی کاتی جەستە و رووخساری قەڵەودەبێت، بەڵام لە کۆتاییدا کاریگەرییەکە بەردەوامنابێت و زیانە مەترسیدارەکان دەردەکەون.\nبەکارهێنانی ستیڕۆیدەکان بۆ لەشجوانی\nسێکس ستیڕۆیدی رەگەزی نێر (تێستۆستیڕۆن) بە نازانستی و نایاسایی بە شێوەی دەرمانسازیی دەرزی یان حەب لەلایەن هەندێک وەرزشەوانانی بەرزکردنەوەی قورسایی بۆ لەشجوانیی بەکاردەهێنرێت.\nتێستۆستیڕۆن بە شێوەیەکی ئاسایی لە رەگەزی نێردا بە بڕێکی زۆر و لە رەگەزی مێیینەشدا بە بڕێکی کەم هەیە، لە کیمیای ژیانیدا تێستۆستیڕۆن بە ستیڕۆیدی پێکهێنەرەکردار دادەنرێت، لە رووی فرمانیزانییەوە تێستۆستیڕۆن گرنگی زۆری هەیە بۆ دەرکەوتنی تایبەتمەندییە دووەمییەکانی رەگەزی نێرینە، پێگەیشتن، زیادکردنی رێژەی خوێن، گەشەکردن و بەهێزبوونی ماسولکەکان و ئێسکەکان.\nلە زانستیی دەرمانسازیدا تێستۆستیڕۆن بە شێوەی جیاواز وەک دەرزی و حەب دادەڕێژرێت. هەروەها تێستۆستیڕۆن بە گەردی (مۆڵیکیول) جیاواز هەیە کە ژەم و بەکارهێنانیان جیاوازە. جۆرەکانی تێستۆستیڕۆن بەکاردەهێنرێن بۆ چارەسەرکردنی دواکەوتنی تایبەتمەندییە دووەمییەکانی رەگەزی نێرینە، کەمخوێنی، پووکانەوەی ئێسکەکان، شێرپەنجەی مەمک، لاوازیی پەیوەست بە نەشتەرگەری، برینداری، هەوکردنی مایکڕۆبی و دابەزینی کێش- هۆکار نادیار.\nبەکارهێنانی جۆرەکانی تێستۆستیڕۆن بەبێ رەچەتە یان بەکارهێنانیان بۆ مەبەستی لەشجوانی کارێکی نازانستی و نایاساییە، مەترسیی زۆر لەسەر بەکارهێنەر دروستدەکات، چونکە دەبنەهۆی ناڕێکیی هۆڕمۆنەکان، تێکدانی سیستمی هۆڕمۆنی ژێرمێشکەرژێن، پوکانەوەی گون، لاوازیی سێکسی، کەمبوونەوەی ئارەزووی سێکسکردن، گەورەبوونی مەمک، شێرپەنجەی پڕۆستات و گەورەبوونی رژێنی پڕۆستات، موولێهاتن، زیپکە، رووتانەوەی مووی سەر، رەپبوونی بەئازاری چووک، زۆرخوێنی، بەرزەپەستانی خوێن، زیادکردنی چەوریی زیانبەخش، کەمکردنەوەی چەوریی سودبەخش، گەڕانەوەی ئاو و کانزاکان لە گورچیلەکان و پەنگخواردنی لەناو جەستە، نەخۆشییەکانی دڵ، خوێنمەیین لەناو خوێنهێنەرە قوڵەکانی جەستە.


کوردیپێدیا - ئەمساڵ 28 کرێکار لە سلێمانی گیانیان لە دەستداوە\n📊 ئەمساڵ 28 کرێکار لە سلێمانی گیانیان لە دەستداوە | پۆل: ئامار و راپرسی | زمانی بابەت: 🏳 کوردیی ناوەڕاست\nئەمساڵ 28 کرێکار لە سلێمانی گیانیان لە دەستداوە\nسەندیکای کرێکارانی بیناسازی رایدەگەیەنێت کە لە سەرەتای ئەمساڵەوە تا ئێستا 28 کرێکار گیانیان لە دەستداوە کە نیوەی بیانین و رەخنەش لە وەزارەتی کار و کاروباری کۆمەڵایەتی دەگرن.\nئەمڕۆ ساڵێک تێدەپەڕێت بەسەر (رۆژی سەلامەتی شوێنی کار لە کوردستان) کە ئەم رۆژەش ساڵی رابردوو لەلایەن کادیر و هەڵسوڕاوانی سەندیکای کرێکاران لە گردبوونەوەیەکدا لە بەردەم دادگای سلێمانی رایانگەیاند.\nلە کۆنگرەیەکی رۆژنامەوانیدا کە ئەمڕۆ لەلایەن عوسمان حەمەسەعید سەرۆکی لقی سلێمانی سەندیکای کرێکارانی بیناسازی سازکرا ناوبراو ئاماژەی بەوەدا کە ئەمساڵا تا ئێستا 28 کرێکار گیانیان لە دەستداوە کە دوایەمینیان لە رۆژی 10ی ئەم مانگە بووە لە پڕۆژەی ئاوەڕۆی گەڕەکی فەرمانبەران لە شارۆچکەی دوکان.\nناوبراو باسی لەوەکرد کە قەیرانەکانی دارایی و شەڕی داعش کاریگەریی تەواویان هەبووە لەسەر کەمبوونەوەی ئیشی کرێکار، چونکە ئەگەر فەرمانبەران یاخود کارمەندانی کۆمپانیاکان لەو مووچەیەی وەریانگرتووە داهاتیان پاشەکەوت کردبێت، ئەوا کرێکاران نەیانتوانیوە ئەوەش بکەن.\nعوسمان حەمەسەعید ئاشکرایکرد کە ساڵی رابردوو هەتا رۆژی (20- 10) پەنجا کرێکار گیانی لەدەستدابوو، بەڵام کۆی گیان لە دەستدانی کرێکاران لە ساڵی رابردوودا نەوەد کرێکار بوون.\nئەو بەرپرسەی سەندیکای کرێکاران رونیکردەوە کە هەتا ئێستا هیچ یاسا و بریارێک نییە بۆ قەرەبووکردنەوە و خانەنشین کردنی کرێکارانی رۆژانە کە تووشی کەمئەندام بوون بوون یاخود گیانیان لەدەست دەدەن، لەو رووەشەوە رەخنەی لە وەزارەتی کار و کاروباری کۆمەڵایەتی گرت کە لە بێدەربەستن لە ئاست ئەو رووداوانەی بەسەر کرێکاراندا دێت.\n📅 رۆژی دەرچوون: 20-10-2014\n➕ ئەم بابەتە لەلایەن: (هاوڕێ باخەوان)ەوە لە: Oct 20 2014 9:57PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Oct 20 2014 9:58PM باشترکراوە


بانکێكی ئەوروپی ڕەزامەندی لەسەر ئەندامیه‌تی عێراق دەربڕی\nبانکی ناوەندیی ئەوروپی بۆ دووبارە بونیادنانەوە و گەشەپێدان، ئەمڕۆ چوارشەممە 7ی تشرینی یەکەم، ڕەزامەندی دەربڕی لەسەر ئەندامیه‌تی عێراق لە ئەنجومەنی پارێزەرانی بانکەکە.\nعێراق لە ساڵی 2018دا داوایەکی ئاڕاستەی بانکی ئەوروپی بۆ دووبارە بونیادنانەوە و گەشەپێدان کردووە بەمەبەستی بەئەندامبوونی، ئەمڕۆ عێراق یەکەم هەنگاوی نا لە ئەندامیه‌تی بانکی ناوەندیی ئەوروپی بۆ دووبارە بونیادنانەوە و گەشەپێدان، لە دوای وەرگرتنی ڕەزامەندی لەسەر ئەندامبوونی لەمیانی کۆبوونەوەی ساڵانەی کە ئەمڕۆ ئەنجامدرا.\nبانکی ئەوروپی بۆ دووبارە گەشەپێدان و بونیادنانەوە، کاردەکات بۆ هاوکاریی بوژاندنەوە و گەشەپێدان لە بوارەکانی کەرتی تایبەت و بوژانەوە، وەبەرهێنان، پاڵپشتیی سیاسی و پاڵپشتیی هونەری، ساڵی ڕابردوو بانکەکە هەستاوە بە ئه‌نجامدانی 452 پرۆژە لە ئەوروپا، ئاسیا و ئەفریقا، پاڵپشتییەکانی بانکەکە لە ساڵی ڕابردوودا 10 ملیار یۆرۆی تێپەڕاند کە بۆ یەکەمجارە لە مێژووی بانکەکەدا ئەو بڕە تێپەڕێنێت، لەکاتێکدا لە ساڵی 2018دا 9.5 ملیار یۆرۆی بۆ پاڵپشتیکردن خەرجکردووە.\nلە کۆبوونەوەی پێشتری ئەندامانی بەنکەکەدا، یۆرگن ڕیگترینگ، سەرپەرشتیاری کارەکانی سەرۆکی بانکی ئەوروپی بۆ دووبارە بونیادنانەوە و گەشەپێدان ڕایگەیاند، “لەمیانەی کۆبوونەوەی ساڵانەی بانکەکە لە سێ هەفتەی داهاتوودا، کە بەم نزیکانە بەڕێوەدەچێت بڕیار لەسەر بە ئەندامبوونی عێراق لە ئەنجومەنی پارێزەرانی بانکەکە دەدرێت”.\n‘ئەمساڵ پێنج یاسای گرنگ لە عێراق دادەنرێن’\nئەندامێكی لیژنەی یاسایی لە پەرلەمانی عێراق ئاشكرایدەكات، “لەمساڵدا پەرلەمان پێنج پرۆژەیاسای گرنگ پەسەند دەكات، لەوانە یاسای دادگای فیدراڵی.”…\nسەركردەی باندێكی سكۆتلەندی لە سلێمانی دەستگیردەكرێت\nڕۆژنامەیەكی سكۆتلەندی ئاشكرایدەكات، هێزە ئەمنییەكانی هەرێمی كوردستان كەسێكی نێو باندێكی دزەپێكردنیان دەستگیركردووە كە بەر لە چەند مانگێك لە…\nیەكێتیی نێودەوڵەتی بۆ گواستنەوەی ئاسمانی ڕایگەیاندووە، گەشتە ئاسمانییەكان ناگەڕێنەوە دۆخی پێش پەتای كۆرۆنا تا ساڵی 2024. لە ڕاپۆرتێكی…


Peaceful coexistence long been one of our greatest strengths and we must do all … – Rojapp\nHome/krgtweets/Peaceful coexistence long been one of our greatest strengths and we must do all …\nPeaceful coexistence long been one of our greatest strengths and we must do all …\nHooshyar May 15, 2020\tkrgtweets Leave a comment 103 Views\nPeaceful coexistence long been one of our greatest strengths and we must do all we can to preserve it. #ToleranceDay was an opportunity to renew our commitment to working together for a #StrongerKurdistan. https://t.co/0rHGkjQwmh\nPrevious قوباد تاڵەبانی دیدی خۆی لەبارەی چاكسازییەكانی كوردستان و عێراق خستەڕوو …\nNext Deputy Prime Minister Qubad Talabani hosts the Ambassador of the Netherlands, di…\nبه‌داخه‌وه هه‌واڵی هێرشه تیرۆریستییه‌کانی به‌غدام بیست. هاوخەمم لە گەڵ کەسوکاری قوربانیان لەم کاتە سەختەدا. حکومەتی …


دوو کەوبـاز، دوو کـەوی نـێرەی ئـازایان هـەبـوون. لەنـاو قەفـەزدا بەنـدیان کردبوون. رۆژێک هەردوو کەوبازەکە، گرەویان لەسەر ئەوە کرد، کە کەوەکەی\nکێیان لەوی تریان ئازاتـرە. رێکـکەوتن کـە کەوەکـانیان بەشـەڕبـدەن. بە هـەردووکیـان کـاسێکی گـەورەی زیـوینیان کڕی. کەوەکـەی کێیان شەڕەکـە بباتـەوە، کـاسە زیوینیـیەکە بـۆ خـاوەنی ئـەو کەوەیـان دەبێـت.


خواستی سه‌ربه‌خۆیی لای سه‌رۆك بارزانی و گه‌ڕانه‌وه‌یه‌ك بۆ مێژوو ... سووره مه‌رگه‌یی\nخه‌مخۆری و وڵاتپارێزی، پشوو درێژی و دووربینی سیاسی، راستگۆیی له راپه‌ڕاندنی ئه‌رك و دڵسۆزی له به‌رپرسیارێتیدا، شه‌ونخوونی به‌رده‌وام و پشت به‌ستن به ئیراده‌ی شۆڕشگێڕی، پاراستنی هاوسه‌نگی نێوان وتار و كردار و دوور كه‌وتنه‌وه له سه‌رقاڵ كردنی خه‌ڵك به درووشمی چه‌واشه‌كاری و بانگه‌شه‌ی سۆزداری، خوولانه‌وه له بازنه‌ی خواست و داواكاری نه‌ته‌وه‌ییدا له‌و خه‌سڵه‌ت و تایبه‌تمه‌ندیانه‌ن كه پێویسته سه‌رۆك و سه‌ركرده‌كان له هه‌ر هه‌نگاو هه‌ڵگرتنێك و روانینیان بۆ داهاتوو هێزیان لێوه‌ربگرن، ئه‌وه‌ش كاتێك دێته‌دی كه سه‌ركرده و سیاسیه‌كان واقعبین بن و خوێندنه‌وه‌ی درووست بۆ قۆناغه جیاوازه‌كان بكه‌ن، به پلان و به‌رنامه‌ی نه‌ته‌وه‌یی بۆ گه‌یشتن به دوا ئامانج له‌ناو قۆناغه جیاوازه‌كاندا هه‌نگاوی درووست هه‌ڵگرن و بۆ هه‌ر قۆناغێك ئامانجێكی وا دیاری بكه‌ن كه له‌گه‌ڵ بارودۆخی سیاسی و سه‌ربازی ئه‌و قۆناغه بگونجێ، ئه‌گه‌ر كه‌مێك بۆ مێژوو بگه‌ڕێینه‌وه و پێداچوونه‌وه‌یه‌ك به قۆناغه‌كانی بزووتنه‌وه‌ی رزگاریخوازی كورد و پۆلێنێك بۆ ئامانجه نه‌ته‌وه‌ییه‌كان بكه‌ین زۆر راستی شاراوه‌مان بۆ ده‌رده‌كه‌ون، به ده‌ركه‌وتنی راستییه‌كانیش تێده‌گه‌ین كام سه‌رۆك و كام سه‌ركرده واقعبین بووه و له دیدگای نه‌ته‌وه‌ییه‌وه بۆ رووداو و به‌ربه‌سته‌كانی به‌رده‌م خواست و ئامانجه نیشتیمانیه‌كانی روانیوه.\nقۆناغی به‌ر له راپه‌ڕین\nقۆناغی به‌ر له راپه‌ڕین بۆ كورد قۆناغێكی سه‌خت و دژوار و پڕ كاره‌سات بوو، رژێم له رووی سیاسی و سه‌ربازی و په‌یوه‌ندی نێوده‌وڵه‌تیه‌وه تا ئاستی غروور بوون هه‌ڵكشابوو، له خوێنڕێژی و دڵڕه‌قیشدا به رژێمی مه‌رگ و كاولكاری ناسرابوو، له به‌رامبه‌ریشدا كورد جگه له بڕوای نه‌ته‌وه‌یی و هێزی شۆڕشگێڕی زیاتر هیچ پشتوپه‌نایه‌كی وای شك نه‌ده‌برد تا وه‌ڵامی گونجاوی دیكتاتۆریه‌تی سه‌ددام حوسێنی پێ بداته‌وه، له كۆمه‌ڵگه‌ی نێوده‌وڵه‌تی و ته‌نانه‌ت هاوكاری مرۆیی ده‌ره‌كیش دابڕێنرابوو، كارنامه‌ی جینۆساید و قڕكردن له ئه‌نفال و كیمیاباران و راگواستندا خۆی چڕ كردبۆوه، له قۆناغێكی وا هه‌ستیاردا به‌رگری له مانه‌وه و پێداگری له‌سه‌ر به‌رده‌وامی شۆڕش بۆ كورد سه‌ركه‌وتنێكی مه‌زن بوو، جا ئه‌گه‌ر بگه‌ڕێینه‌وه بۆ ئه‌و سه‌رده‌مه‌و پێداچوونه‌وه‌یه‌ك بۆ درووشمی لایه‌نه سیاسیه‌كانی ئه‌و كات بكه‌ین، تێده‌گه‌ین كام لایه‌ن و كام سه‌ركرده خوێندنه‌وه‌ی درووستی بۆ ئه‌و قۆناغه و ئاماده‌كاری بۆ رووبه‌ڕوو بوونه‌وه‌ی رووداو و پێشهاته‌كان هه‌بووه، له‌و سه‌رده‌مه‌دا كه به رۆژگاری نه‌هامه‌تی كورد ناوده‌برا لایه‌ن هه‌بوو خۆی له‌و واقیعه تاڵه ده‌دزیه‌وه و به كه‌متر له مافی چاره‌نووس رازی نه‌ده‌بوو، ته‌نانه‌ت هه‌بوو داوای رووخانی رژێم و ده‌مه‌زراندنی ده‌وڵه‌تی كوردی ده‌كرد، كه‌چی بێ ورد بوونه‌وه له گۆڕانكاریه‌كان و كرانه‌وه‌ی دونیا به رووی پرسی كورددا، ئه‌وانه ئێستا به‌ره و دواوه گه‌ڕاونه‌ته‌وه و داوای ئامانجێكی وه‌ك مانه‌وه له عێراقێكی هه‌ڵوه‌شاودا ده‌كه‌ن كه گۆڕانكاره‌كان كردوویانه به مێژوو.\nئه‌وه‌ی له گێڕانه‌وه مێژووییه‌كان گوێبیستی ده‌بین له ناو حزبه‌كان پارتی و له ناو سه‌ركرده‌كانیش سه‌رۆك بارزانی به له‌به‌رچاو گرتنی هه‌لومه‌رجه‌كان و خوێندنه‌وه بۆ قۆناغه‌كان هه‌نگاوی درووستیان هه‌ڵگرتووه، وه‌ك ئه‌وه‌ی له قۆناغی به‌ر له راپه‌ڕین سه‌رۆك بارزانی پێداگری له‌سه‌ر به‌رده‌وامی شۆڕش و ئامانجی به‌دیهێنانی (حوكمی زاتی) ده‌كرد، به‌ڵام ئامانجی حوكمی زاتی لای سه‌رۆك بارزانی دوا ئامانج نه‌بوو، ته‌نها ئامانجێك بوو بۆ قۆناغێكی دیاریكراو و له‌گه‌ڵ تێپه‌ڕاندنی قۆناغه‌كه‌ش وه‌ك بینیمان ئامانجی حوكمی زاتی بوو به رابردوو، بۆ سه‌لماندنی ئه‌و راستییه‌ش ده‌كرێ وه‌ك شایتحاڵێك به‌رزترین هه‌ڵوێستی شۆڕشگێڕی سه‌رۆك بارزانی بۆ مه‌ترسیدارترین قۆناغ بخه‌مه پێش چاوی خوێنه‌ر.\nله ساڵی 1989 كه شۆڕشی كورد به هه‌موو لایه‌نه‌كانیه‌وه تووشی شكستێكی سه‌ربازی گه‌وره ببۆوه و كوردیش له‌ناو كاره‌ساتی ئه‌نفال و كیمیاباران و راگواستندا ده‌تلایه‌وه، له‌و كاته‌دا سه‌رۆك بارزانی و مام جه‌لال بۆ گه‌یاندنی ئه‌و زوڵم و سته‌مه نه‌ته‌وه‌ییه‌ی له كورد ده‌كرێ و ئه‌و كاولكاریه‌ی به‌سه‌ر كوردستان هێنراوه، بۆ به‌ده‌ستهێنانی پشتیوانی نێوده‌وڵه‌تی سه‌ردانێكی ده‌ره‌وه‌یان كرد، دوای گه‌ڕانه‌وه‌یان له‌سه‌ر زاری مام جه‌لال وا بڵاوكرایه‌وه كه كورد پشتیوانی نێوده‌وڵه‌تی باشی هه‌یه و ئه‌و پشتیوانیه‌ش وایكردووه سه‌ددام حوسێن رێككه‌وتننامه‌ی 11ی ئازاری ساڵی 1970 جێبه‌جێ بكات، ئه‌وه بۆ من وه‌ڵامی ئه‌و پرسیاره نه‌بوو كه له‌و كاته‌دا هه‌ر پێشمه‌رگه‌یه‌ك له خۆی ده‌كرد، چونكه سه‌ددام حوسێن بۆ ئه‌وه‌ی رێككه‌وتننامه‌ی 11ی ئازار جێبه‌جێ نه‌كات، له ساڵی 1975 سه‌روه‌ری عرووبه‌ی خسته ژێر پێی شای ئێران، خێره له‌وپه‌ڕی هێزدا رێككه‌وتننامه‌ی 11ی ئازار جێبه‌جێ بكات، بۆ ده‌ستكه‌وتنی وه‌ڵامی درووستی ئه‌و پرسیاره له‌گه‌ڵ چه‌ند پێشمه‌رگه‌یه‌ك سه‌ردانێكی سه‌رۆك بارزانیمان كرد، دوای كه‌مێك گفتوگۆ له وه‌ڵامی ئه‌و پرسیاره‌ی كه وڵاتانی ده‌ره‌وه چۆن له رووداوه‌كانی ئه‌نفال و كیمیاباران و ئه‌و زوڵم و سته‌مه نه‌ته‌وه‌ییه ده‌ڕوانن كه له كورد كراوه؟\nسه‌رۆك بارزانی وه‌ك پیشه‌ی هه‌میشه‌یی خۆی زۆر راشكاوانه و راستگۆیانه گوتی: (وڵاتانی ده‌ره‌وه به دوای به‌رژه‌وه‌ندیه‌كانی خۆیاندا ده‌گه‌ڕێن، له ئێستادا به‌رژه‌وه‌ندیه‌كانیان به كورد دابین ناكرێن، ئه‌وه‌ش وایكردووه چاوپۆشی له خوێنڕێژی سه‌ددام حوسێن و هه‌ر تاوانێكی تر بكه‌ن ئه‌گه‌ر به‌رژه‌وه‌نده‌كانیان بخاته مه‌ترسییه‌وه، بۆیه پێتان ده‌ڵێم: كورد خوا و ئێوه‌ی پێشمه‌رگه‌ی ماوه، منیش به‌ڵێن ده‌ده‌م له پێناو كورد و كوردستان و ئامانجه ره‌واكانمان له سه‌نگه‌ردا له‌گه‌ڵتان بمرم) .\nله درێژه‌ی باسه‌كه‌یدا به‌م شێوه‌یه باسی له چاره‌نووسی دیكتاتۆره‌كان كرد، (چیا چه‌ندی به‌رز بێ شوێنێك هه‌یه پێی ده‌گوترێ لووتكه، ده‌كرێ مرۆڤ تا ده‌گاته لووتكه‌كه سه‌ربكه‌وێ، به‌ڵام دواتر بۆ هه‌ر لایه‌ك بڕوات شۆڕ بوونه‌وه‌یه، سه‌ددام حوسێنیش له دڕنده‌یی و خوێنڕێژی و دیكتاتۆریدا گه‌یشتۆته لووتكه و زۆری تر نابات به‌ره‌و شۆڕ بوونه‌وه و نه‌مان ده‌چێت، ئه‌وه‌ش پشوودرێژی و خۆڕاگری ئێوه‌ی پێشمه‌رگه‌ی ده‌وێ) .\nئه‌و راشكاوی و راستگۆییه‌ی سه‌رۆك بارزانی بۆ ئێمه‌ی پێشمه‌رگه بوو به وزه‌ی به‌رده‌وامی، ئه‌وه‌ی لێره‌دا مه‌به‌ستمه بیخه‌مه روو دوای چه‌ند مانگێك سه‌ددام حوسێن په‌لاماری وڵاتی كوێتی داو پێشبینیه‌كه‌ی سه‌رۆك بارزانی هاته‌دی و، سه‌ددام حوسێن له لووتكه‌ی دیكتاتۆریه‌وه بۆ كونجی به‌ندیخانه‌و ژێر په‌تی سێداره شۆڕبۆوه.\nهه‌موومان ده‌زانین ویست و خواستی مرۆڤ و واقعی ده‌سته‌به‌ر كردنی ویست و خواسته‌كان دوو شتی لێك جیاوازن، هه‌ڵه‌ی كوشنده‌ش ئه‌وه‌یه مرۆڤ واقع له‌به‌رچاو نه‌گرێ و به‌دوای ویست و خواسته‌كاندا سه‌رگه‌رم ببێ، به تایبه‌تیش هه‌ڵه‌یه‌كی له‌و بابه‌ته بۆ سه‌ركرده و سیاسییه‌كان نه‌ته‌وه‌یه‌ك باجه‌كه‌ی ده‌دات، بۆیه ده‌بینین سه‌رۆك بارزانی ئامانجه نه‌ته‌وه‌ییه‌كانی پۆلێن كردوون و بۆ هه‌ر قۆناغێك ئامانجێكی وای دیاریكردووه كه له‌گه‌ڵ رووداو و پێشهاته سیاسیه‌كانی ئه‌و قۆناغه بگونجێ، به تێپه‌ڕاندنی هه‌ر قۆناغێكیش ئامانجێكی تری هێناوه‌ته پێشێ.\nقۆناغی دوای راپه‌ڕین\nرووداوه‌كانی دوای داگیركردنی وڵاتی كوێت هاوكێشه سیاسی و سه‌ربازیه‌كانی ناوخۆی عێراقی گۆڕین، دابڕانی عێراق له كۆمه‌ڵگه‌ی نێوده‌وڵه‌تی و شه‌ڕی یه‌كه‌می كه‌نداو و راپه‌ڕینی خه‌ڵكی كوردستان له گرنگترین ئه‌و رووداوانه بوون كه باڵانسی دیكتاتۆری و غروور بوونی سه‌ددام حوسێنیان له لووتكه‌وه هێنایه خوارێ، ئه‌م قۆناغه كه به قۆناغی دوای راپه‌ڕین ناو ده‌برێ وای ده‌خواست كورد هه‌م فۆڕمی خه‌باتی بگۆڕێ و هه‌میش پێداچوونه‌وه‌یه‌كی رێشه‌یی به خواست و ئامانجه‌كانیدا بكات، سه‌رۆك بارزانی له گۆڕینی فۆڕمی خه‌باتدا ده‌ستپێشخه‌ری كرد و له گه‌رمه‌ی راپه‌ریندا له شاری كۆیه خه‌باتی بونیاتنانی دیموكراسی وه‌ك فۆرمی تازه‌ی تێكۆشان خسته به‌رده‌م خه‌ڵكی كوردستان و داوای هه‌ڵبژاردنی كرد، ئه‌م فۆڕم گۆڕینه‌ی سه‌رۆك بارزانی په‌رله‌مان و حكومه‌تی هه‌رێمی كوردستانی لێكه‌وته‌وه.\nله‌م قۆناغه‌دا ئه‌گه‌رچی كه‌سان و لایه‌نی وا هه‌بوون خواست و ئامانجه نه‌ته‌وه‌ییه‌كانیان وه‌ك كارتێك له ململانێ سیاسیه‌كاندا به‌كار ده‌هێنا، به‌ڵام لای سه‌رۆك بارزانی ئامانجه نه‌ته‌وه‌ییه‌كان له‌وه گه‌وره‌تر و پیرۆزتر بوون بخرێنه گره‌وی به‌ڵاده‌ستی حزبییه‌وه، هه‌ڵبژاردنی ساڵی 1992 باشترین به‌ڵگه‌ی ئه‌و راستییه‌یه كه پارتی و سه‌رۆك بارزانی به‌وه تۆمه‌تبار ده‌كران كه ده‌ستبه‌رداری درووشمی به‌سه‌رچووی حوكمی زاتی نابێ، به‌ڵام سه‌رۆك بارزانی وه‌ك سه‌ركرده‌یه‌كی ئه‌زمووندیده و قاڵبووه‌وه‌ی ناو بزووتنه‌وه‌ی رزگاریخوازی نیشتیمانی، به‌وه ناسراوه تا شوێنپێی قاییم نه‌كردبێ هه‌نگاوی هه‌ڵنه‌گرتووه، ئه‌و راستییه‌ش كاتێك ده‌رده‌كه‌وێ كه له ساڵی 1992 له‌گه‌ڵ مام جه‌لال به مه‌به‌ستی تێگه‌یشتن له سیاسه‌تی نێوده‌وڵه‌تی و روانینیان بۆ بارودۆخی تازه‌ی عێراق گه‌شتێكی دیبلۆماسییان بۆ ده‌ره‌وه‌ی وڵات ئه‌نجامدا، دوای گه‌ڕنه‌وه‌یان سه‌رۆك بارزانی راستگۆیانه به خه‌ڵكی كوردستانی راگه‌یاند كه هاوكاری و پشتیوانی كۆمه‌ڵگه‌ی نێوده‌وڵه‌تی بۆ كورد و دۆزه ره‌واكه‌ی هاوكاری و پشتیوانی مرۆیین نه‌ك سیاسی، له‌كاتێكدا كێشه‌ی كورد كێشه‌یه‌كی سیاسییه و پێویستی به پشتیوانی سیاسیش هه‌یه، ئه‌وه‌ش وای له سه‌رۆك بارزانی كرد دوای درووشمی سۆزجووڵێن نه‌كه‌وێت و ئامانجێك به‌رز نه‌كاته‌وه كه زه‌مینه‌سازی بۆ نه‌كرابێ و هه‌لومه‌رجی نێوده‌وڵه‌تیش پشتیوانی لێنه‌كات، باشترین به‌ڵگه‌ش بۆ سه‌لماندنی ئه‌و راستییه وه‌ك باسمان كرد پرسی كورد له كۆمه‌ڵگه‌ی نێوده‌وڵه‌تیدا وه‌ك پرسێكی مرۆیی مامه‌ڵه‌ی له‌گه‌ڵ ده‌كرا، له رووی هه‌رێمیشه‌وه وه‌زیرانی ده‌ره‌وه‌ی ئێران و توركیا و سوریا بۆ پێشگرتن له هه‌ر پێشكه‌وتنێكی ئه‌زموونی باشووری كوردستان وه‌رزانه كۆده‌بوونه‌وه، واتا ئه‌و سێ وڵاته هه‌موو كێشه و ناكۆكی ناوخۆیان به‌لاوه ده‌نا و كێشه‌ی نێوان كورد و به‌غدایان به كێشه‌ی خۆیان ده‌زانی، هه‌لومه‌رجه ناوخۆییه‌كه‌ش بۆ كورد له رووی سیاسی و سه‌ربازی و ئابوورییه‌وه زۆر ناله‌بار بوو، بۆیه ده‌بینین ئه‌وه‌ی له‌و قۆناغه‌دا به‌لای سه‌رۆك بارزانییه‌وه گرنگ بوو چۆن بتوانی هه‌موو ئه‌و به‌ربه‌ستانه بشكێنێ كه پرسی كورد و ئامانجه نه‌ته‌وه‌ییه‌كانی گه‌مارۆ داون، شكاندنی ئه‌و به‌ربه‌ستانه‌ش له‌سه‌ر ده‌ستی سه‌رۆك بارزانی له‌به‌رچاون و له درێژه‌ی ئه‌م باسه‌دا زیاتر تیشكیان ده‌خه‌ینه‌سه‌ر.\nقۆناغی دوای ئۆپه‌راسیۆنی ئازادی و كه‌وتنی رژێم\nله‌م قۆناغه‌دا چه‌ندین رووداوی گرنگ به‌دوای یه‌كتریدا هاتن، هاتنی سوپای ئه‌مه‌ریكا و كه‌وتنی رژێمی به‌عس، له سێداره‌دانی سه‌ددام حوسێن و له‌ناوبردنی سه‌ركرده باڵاكانی حكومه‌تی عێراق، كشانه‌وه‌ی سوپای ئه‌مه‌ریكا و زاڵبوونی هه‌ژموونی ئێران و به شیعه كردنی پرۆسه‌ی سیاسی، هاتنی داعش و شكست و هه‌ڵوه‌شانی سوپای عێراق له‌و رووداوانه بوون كه پرۆسه‌ی سیاسیان كرده چێشتی مجێور و كۆی هاوكێشه سیاسیه‌كانی گۆڕین و ده‌رگا قفڵدراوه‌كانی به‌ڕووی پرسی كورددا كردنه‌وه.\nدوای ئه‌و گۆڕانكاریانه پرسی كورد له پرسێكی مرۆییه‌وه گۆڕا به پرسێكی سیاسی، پێشمه‌رگه كه تا ئه‌وكات له لیستی ره‌شدابوو، بووه ئه‌و هێزه‌ی كه له به‌ره‌نگار بوونه‌وه‌ی تیرۆردا له‌سه‌ر ئاستی نێوده‌وڵه‌تی وه‌ك هێزی فریادڕه‌س ناوی ببرێ و پشتی پێ ببه‌سترێ، سه‌ركرده و سیاسیه‌كانی كورد كه پێشتر جار به جار له‌م وڵات و ئه‌و وڵات له په‌ناگه و شوێنه شاراوه‌كان ده‌بینران، بینیمان سه‌رۆك بارزانی وه‌ك سه‌رۆكی وڵاتێكی خاوه‌ن پێگه‌ی سیاسی و سه‌ربازی پێشوازی لێكرا، كورد له‌م قۆناغه‌دا توانیویه‌تی ده‌ست بۆ پرسێكی هه‌ستیاری وه‌ك سیاسه‌تی نه‌وتی و سه‌ربه‌خۆكردنی ئابووری به‌رێ، ساده‌ترین مافی نه‌ته‌وه‌یی كه باس كردنیان بۆ كورد بڤه بوون، ئێستا له‌سه‌ر ئاستی میدیای جیهانی و سه‌رۆكی وڵاتانی زلهێزه‌وه باس له مافه نه‌ته‌وه‌یی و نیشتیمانیه‌كانی كورد ده‌كرێ، ئه‌و گۆڕانكاریانه و زۆر گۆڕانكاری تریش به‌ری ره‌نجی ئه‌و خه‌باته نه‌ته‌وه‌ییه بوون كه وایانكرد خواسته‌كانی سه‌رۆك بارزانی له حوكمی زاتی و سیسته‌می فیدراڵیه‌وه هه‌ڵكشێن و، سه‌ربه‌خۆیی كوردستان و دامه‌زراندنی ده‌وڵه‌تی نه‌ته‌وه‌یی وه‌ك دوا ئامانج و دوا رێگای چاره‌سه‌ر بۆ پرسی كورد به‌رێته سه‌ر شانۆی سیاسی كۆمه‌ڵگه‌ی نێوده‌وڵه‌تی، به‌ڵام ئه‌وه‌ی جێگای پرسیار و ته‌نانه‌ت گومانیشه ئه‌و كه‌س و لایه‌نانه‌ی له قۆناغی به‌ر له راپه‌ڕین و دوای راپه‌ڕین باسی مافی چاره‌نووس و دامه‌زراندنی ده‌وڵه‌تی كوردیان ده‌كرد، ئێستا پاشگه‌ز بوونه‌وه‌و خواست و داواكاریان داكشاوه بۆ پاراستنی یه‌كپارچه‌یی عێراق و به‌رگری له ده‌وڵه‌تی عه‌ره‌بی و، ناردنی بودجه و موچه‌ی فه‌رمانبه‌رانیش به ده‌ستكه‌وت و سه‌ركه‌وتن ده‌زانن، ره‌نگه كه‌سانێك بپرسن: ئه‌و هه‌ڵكشانه‌ی سه‌رۆك بارزانی و داكشانی كه‌س و لایه‌نه‌كانی تر له كوێوه سه‌رچاوه‌یان گرتووه؟\nگومان له‌وه‌دا نییه كه سه‌رۆك بارزانی له سیاسه‌تی نه‌ته‌وه‌بینی بارزانی نه‌مره‌وه بۆ ماف و ئازادیه نه‌ته‌وه‌ییه‌كانی كورد ده‌ڕوانێ، به پێچه‌وانه‌وه ئه‌و كه‌س و لایه‌نانه‌ی ئه‌مڕۆ له‌گه‌ڵ هه‌نگاوی سه‌ربه‌خۆیی كوردستان و دامه‌زراندنی ده‌وڵه‌تی نه‌ته‌وه‌یی نین، به‌رژه‌وه‌ندی تایبه‌تی و پاراستنی هه‌ژموونی باڵاده‌ستی حزب پێش به‌رژه‌وه‌ندی گشتی و ئامانجه نه‌ته‌وه‌ییه‌كان ده‌خه‌ن، كاتێك باس له‌وه ده‌كرێ كه سه‌رۆك بارزانی له پابه‌ندبوونی به رێبازی بارزانی نه‌مره‌وه له سه‌ختی قۆناغه‌كانی خه‌باته‌وه بۆ ئامانجه نه‌ته‌وه‌ییه‌كانی روانیوه، بۆ سه‌لماندنی ئه‌و راستییه‌ش پێویسته باسه‌كه‌مان به خستنه‌ڕووی ئه‌م دوو به‌ڵگه مێژوویه ده‌وڵه‌مه‌ندتر بكه‌ین.\n1ــ له‌سه‌رده‌می شۆڕشی مه‌زنی ئه‌یلول كه خواسته‌كانی كورد له دیموكراتی بۆ عێراق و حوكمی زاتی بۆ كوردستان چڕ كرابوونه‌وه، بارزانی نه‌مر له یه‌كێك له لێدوانه‌كانیدا ده‌فه‌رموێ: به‌لامه‌وه گرنگه ئاڵای كوردستان هه‌ڵبكه‌م، به‌لامه‌وه گرنگ نییه هه‌ڵكردنی ئه‌و ئاڵایه له مه‌هاباد یان دیاربه‌كر یان له هه‌ولێر ده‌بێ، ئه‌وه له كاتێكدا بوو كه بارزانی نه‌مر پێداگری له‌سه‌ر حوكمی زاتی بۆ باشووری كوردستان ده‌كرد، ئه‌وه‌ش ئه‌و راستییه ده‌رده‌خات كه ئامانجی حوكمی زاتی لای بارزانی نه‌مر بۆ قۆناغێكی دیاریكراو و پارچه‌یه‌كی كوردستان بووه، ئه‌گه‌رنا دوا ئامانجی دامه‌زراندنی ده‌وڵه‌تی نه‌ته‌وه‌یی بووه له هه‌ر چوار پارچه‌ی كوردستاندا.\n2ــ مامۆستا هه‌ژار موكریانی له گێڕانه‌وه‌یه‌كیدا ده‌ڵێ: رۆژێكیان له‌گه‌ڵ بارزانی نه‌مر دانیشتبووین، پێمگوت له‌به‌ر ئه‌وه‌ی سنووری كوردستان له هیچ لایه‌كه‌وه ناچێته‌وه سه‌ر ده‌ریا، ئه‌گه‌ر ببینه ده‌وڵه‌تیش گرفتی زۆرمان بۆ درووست ده‌بێ، پێی گوتم: هه‌ژار به‌لای خۆته‌وه شه‌ره‌فنامه‌ت وه‌رگێڕاوه! ئه‌ی نابینی له ئه‌سكه‌نده‌روونه‌وه كوردستان ده‌چێته‌وه سه‌ر ده‌ریا! ئه‌وه‌ش به‌ڵگه‌یه‌كی تره كه بارزانی نه‌مر قۆناغبه‌ندی بۆ ئامانجه نه‌ته‌وه‌ییه‌كان كردووه و دوا ئامانجیشی ده‌مه‌زراندنی ده‌وڵه‌تی گه‌وره‌ی كوردی بووه، چونكه ئه‌سكه‌نده‌روونه له باكووری كوردستانه و ئه‌گه‌ر دوا ئامانجی بارزانی نه‌مر دامه‌زراندنی ده‌وڵه‌تی گه‌وره‌ی كوردی نه‌بووبێ، بێگومان باسی له‌وه نه‌ده‌كرد كه كوردستان له باكووره‌وه ده‌چێته‌وه سه‌ر ده‌ریا.\nئه‌وه‌ی ئێستا له هه‌ڵوێسته‌كانی سه‌رۆك بارزانی ده‌بینرێ و ئه‌و پێداگریه‌ی له‌سه‌ر دامه‌زراندنی ده‌وڵه‌تی نه‌ته‌وه‌یی ده‌یكات، هه‌مان قۆناغبه‌ندییه كه بارزانی نه‌مر له خه‌بات و تێكۆشانیدا بۆ ئامانجه نه‌ته‌وه‌ییه‌كانی كردووه، ده‌بێ هه‌موو لایه‌كمان ئه‌و راستییه بزانین كه هه‌ڵوێسته‌كانی سه‌رۆك بارزانی و پێداگریه‌كانی له‌سه‌ر ده‌وڵه‌تی نه‌ته‌وه‌یی په‌رچه‌كرداری دوژمنان و داگیركارانی كوردستانی لێده‌كه‌وێته‌وه، ئه‌و په‌رچه‌كردارانه‌ش ناوخۆیی ده‌بن و وه‌ك ئه‌وه‌ی ئێستا هه‌یه له رێگای هێز و گرووپه ئایدۆلۆژی و به‌رژه‌وه‌ند خوازه‌كانی كورده‌وه دژایه‌تی سه‌ربه‌خۆیی كوردستان ده‌كه‌ن، چونكه ناتوانن وه‌ك سه‌رده‌مانی زوو به پێی رێككه‌وتنی دوو قۆڵی و سێ قۆڵی نێوانیان بۆ سه‌ركووت كردنی بزووتنه‌وه‌ی رزگاریخوازی كوردستان له‌شكركێشی بكه‌ن، ئه‌وه‌ش له هه‌موو حزب و لایه‌نه سیاسیه‌كانی كوردستان ده‌خوازێ، چاویان له‌سه‌ر پیلانی موخابه‌راتی داگیركارانی كوردستان بێ و ئه‌و هه‌له ره‌خساوه له‌ده‌ست نه‌ده‌ن و پشتیوانی له هه‌وڵه نه‌ته‌وه‌ییه‌كانی سه‌رۆك بارزانی بكه‌ن، به تایبه‌تیش ئه‌و حزب و لایه‌نانه‌ی له ناوه‌ختیدا داوای مافی چاره‌نووس و یه‌كگرتنه‌وه‌ی هه‌ر چوار پارچه‌ی كوردستان و دامه‌زراندنی ده‌وڵه‌تی نه‌ته‌وه‌ییان ده‌كرد و ئێستا بایان داوه‌ته‌وه و داوای یه‌كپارچه‌یی عێراق ده‌كه‌ن، پێویسته ئه‌و لایه‌نانه به سیاسه‌تی خۆیاندا بچنه‌وه و، كه‌ڵك له هه‌ڵه‌كانی مێژوو وه‌ربگرن و چاوچنۆكی حزبی وایان لێنه‌كات ببنه رێگر له‌به‌رده‌م دامه‌زراندنی ده‌وڵه‌تی كوردی و، ئامانجه نه‌ته‌وه‌ییه‌كان به ئاراسته‌ی ئایدۆلۆژی و مه‌رامی ته‌سكی حزبیدا نه‌به‌ن.


باڵاترین تاوان قووڵ کردنه‌وه‌ی ناکۆکییه مه‌زهه‌بییه‌کانه - Mehr News Agency\n4 gulanê 2017 - 13:15\nNews Code 9780\nنوێنه‌ری وەلی فەقی لە کاروباری سووریا؛\nباڵاترین تاوان قووڵ کردنه‌وه‌ی ناکۆکییه مه‌زهه‌بییه‌کانه\nنوێنه‌ری وەلی فەقی لە کاروباری سووریا وتی: باڵاترین تاوان قووڵ کردنه‌وه‌ی ناکۆکییه مه‌زهه‌بییه‌کانه، چوونی ئێران بۆ سووریا بۆ پشتیوانی له سته‌م لێکراوه‌کانه.\nبه ڕاپۆرتی ئاژانسی مێهر، حوجه‌تول ئیسلام ته‌باته‌بایی، نوێنەری وەلی فەقی لە کاروباری سووریا له کۆنفڕانسێکی ئاینی له سنه وتی: له کۆمه‌لگایه‌ک که ئه‌منیه‌ت بوونی نه‌بێت، هیچ کارێک به‌ره‌و پێش ناڕوات، نه ئه‌توانی چاکه بکه‌ی، نه ئه‌شتوانی به‌ر به ناچاکه بگری. من به‌رده‌وام ئه‌مه‌م وتووه که پارێزگا سنوورییه‌کانی وه‌ک کوردستان به‌رهه‌م هێنه‌ری ئه‌منیه‌ت بۆ هه‌ر وڵاتێکن.\nئه‌و زیادی کرد: پارێزگای وه‌ک کوردستان خۆی به‌رهه‌م هێنه‌ری ئه‌منیه‌ته نه‌ک مه‌سره‌فکه‌ر، هه‌ر بۆیه ده‌بێت له‌مڕووه ڕێزی تایبه‌ت له سنوورنشینه‌کان بگیردرێت و که‌م کۆڕییه‌کانیان بنبڕ بکرێت.\nئه‌و له درێژه‌دا سه‌باره‌ت به یه‌کگرتووی وتی: زۆر که‌س لای وایه که یه‌کگرتوویی یانی یه‌کبوونه‌وه‌ی مه‌زهه‌به‌کان و ئێتنیکه‌کان، نه‌خێر مه‌به‌ست له یه‌کگرتوویی یه‌کدڵی و پێکه‌وه ژیانی هه‌موو ئاین و مه‌زهه‌ب و ئێتنیکه‌کان له‌گه‌ڵ یه‌کتره. ئه‌مه‌ش به قسه نایه‌ته دی و ئه‌منیه‌ت ده‌توانێت به دی بێنێت، ئه‌منیه‌تی ئابووری و کۆمه‌ڵایه‌تی و هتد.\nته‌باته‌بایی جه‌ختی کرد: تیرۆریسته‌کان زۆر په‌رۆشی دروست کردنی نائه‌منی له ئێرانن، ته‌نانه‌ت زیاتر له سووریا و عێراقیش، ئه‌وان له کۆبوونه‌وه تایبه‌ته‌کانی خۆیان به ده‌یان جار ئاماژه‌یان داوه که دروست کردنی نائه‌منی له هه‌رکوێکی ئێران بێت، هه‌زار جار گرنگ تر له سووریا و عێراق و وڵاتانی دیکه‌یه.\nئه‌و وتی: ئێران به پێچه‌وانه‌ی ئه‌مانه ئه‌منیه‌تی ته‌نیا بۆ خۆی داوا نه‌کردووه و ده‌یه‌وێت له هه‌موو وڵاتانی ناوچه‌که‌ش ئه‌منیه‌ت به‌دی بێت، هه‌ر بۆیه یارمه‌تی خه‌ڵکی عێراق و سووریاش ده‌دات. تاکوو ناوچه‌که ئه‌منت تر بێت ئێرانیش ئه‌من تره.\nنوێنه‌ری ڕێبه‌ری باڵای ئێران له سووریا له کۆتاییدا وتی: یه‌کێک له بنه‌ماکانی نائه‌من کردنی ناوچه‌که قووڵ کردنه‌وه‌ی ناکۆکییه مه‌زهه‌بییه‌کانه. دوژمنان هه‌وڵ ده‌ده‌ن بوونی ئێران له سووریا و عێراق به شه‌ڕی مه‌زهه‌بی بناسێنن، به‌ڵام بوونی ئێمه بۆ یارمه‌تی دانی سته‌ملێکراوانی ئه‌م دوو وڵاته‌یه، چ مه‌سێحی یان موسه‌ڵمان یان یه‌هوودی و دینه‌کانی دیکه‌ش بێت.


بەڕێوەچوونی کۆڕی پرسە و سەرخۆشی مستەفا شاریکەندی لە شاری ستۆکهۆڵم\nناوەندی هەواڵ- سوید: دوانێوەڕۆی رۆژی ١٩ی گەلاوێژ، کۆڕێکی پرسە و سەرەخۆشی لە لایەن خزم و ئاشنایانی مستەفا شاریکەندی، لە رێستورانی '' کارتە بلانژە''، بە بەشداریی کۆمەڵێک لە کوردانی ستۆکهۆڵم و دەوروبەری بەڕێوە چوو.\nلەو کۆڕەدا سەرەتا کاک سەید حەسەنی هاشمی، خاڵی کاک مستەفا باسێکی لەسەر بنەماڵەی شاریکەندی و شەهید مەلا کەریمی شاریکەندی، مەلا حامید شاریکەندی و مستەفای شاریکەندی کرد و داخ و پەژارەی خۆی بۆ لەدەست چوونی ئەوان دەربڕی.\nدواتر کاک حەسەن رەستگار باسێکی کورتی لەسەر مستەفای شاریکەندی کرد و لە بەشێک لە قسەکانیدا ئاماژەی بەوەدا کە ئەو درەنگ لەگەڵ مستەفا ئاشنا بووە، بەڵام هەر لەو ماوە کورتەدا بۆی دەرکەوتووە کە ئاسۆی بیری نەتەوەیی کاک مستەفا زۆر بەرین بووە و وەک بەڵگەی ئەم قسەشی باسی ئەوەی کرد کە لەم دواییانەدا مستەفا شاریکەندی لە ئەمریکاوە گەڕاوەتەوە کوردستان و دوو کوڕی خۆی دەگەڵ خۆی هێناوەتەوە کوردستان کە ببنە پێشمەرگە. کاتێک لێیان پرسیوە بۆ لێیان ناگەڕێی لە ئەمریکا بمێننەوەو بخوێنن، لە وەڵامدا کوتوویەتی دەترسم لەبیریان بچێتەوە خەڵکی کوێن و سەر بە نەتەوەیەکی ئازادیخواز و شۆڕشگێڕن. هەروەها کاک مستەفا هەرکام لە کوڕەکانی بۆ لایەنێکی حیزبی دێموکراتی کوردستان ناردووە و بەم کارەشی بێزاریی خۆی لە دوولەت بوونی حیزب دەربڕیوەو خوازیاری کۆتایی هاتن بەم دۆخە بووە.\nدواتر پەیامی سەرەخۆشی رێزدار مەسعوود بارزانی سەرۆکی باشووری کوردستان کە لە لایەن وەفدێکی پارتی دێموکراتی کوردستانەوە ناردبووی، خوێندرایەوە.\nکاک حامیدی گەوهەری باسێکی کورتی سەبارەت بە مامۆستا مەلا کەریمی شاریکەندی و خاوەن هەوڵوێست بوونی ناوبراوی باسکرد و کوتی کاتی ناشتنی تەرمی سەرۆک مستەفا بارزانی لە شنۆ، مامۆستا مەلا کەریم کوتوویەتی ماددەی هەشت، ویست و داخوازی نەتەوەی کورد نیە.\nپاشان پەیامی کۆمیتەی دەرەوەی وڵاتی حیزبی دێموکراتی کوردستان، لە لایەن کاک حەسەنی حاتەمی‌یەوە خوێندرایەوە و هەروەها کاک بیژەنی قارەمانی باسێکی لەسەر خەباتی نهێنی و ناوشاری کاک مستەفا و خۆی کرد و باسی تێبینی و لێکدانەوە وردەکانی کاک مستەفای لە کاتی خەباتی نهێنی ناوشاردا باسکرد.\nکۆرەکە کاتژمێر ٢تا ٦ی ئیوارێ درێژەی هەبوو.


گواستنەوەی دوو ژنی پیرانشاریی بۆ زیندانی ورمێ – زاگرۆس پۆست\nماڵەوە / سیاسی / گواستنەوەی دوو ژنی پیرانشاریی بۆ زیندانی ورمێ\nپێنج شه‌ممه 17 حوزه‌یران 2021\tسیاسی, کوردستان, مافی مرۆڤ, هەواڵ 27 جار خوێنراوه‌ته‌وه\nدوو ژن بە ناوەکانی “گوڵاڵە مورادی” و “سەفیە مامەش‌پوور”، خەڵکی پیرانشار پاش کۆتایی لێپرسینەوەکەیان لە گرتنگەی ئیتلاعاتی سپا لە ورمێ، ڕەوانەی بەندیخانەی ناوەندیی ئەو شارە کران.\nبەرەبەیانی شەممە ٢٨ی خاکەلێوە، گوڵاڵە مورادی لەگەڵ دوو کوڕەکەی بە ناوەکانی “مەتین بەزازی” و “تاهیر بەزازی” لەلایەن هێزە ئەمنییەتییەکانەوە دەستگیر کران و بۆ لێپرسینەوە ڕەوانەی گرتنگەی ئیتلاعاتی سپا لە ورمێ کران.\nهەروەها ڕۆژی چوارشەممە ١ی گوڵان، سەفیە مامەش‌پوور پاش بانگهێشتکردنی بۆ ئیتلاعاتی سپا دەستگیر کرا و بۆ لێپرسینەوە ڕەوانەی گرتنگەی ئیتلاعاتی سپا لە ورمێ کرا.\nسەفیە مامەش‌پوور، خێزانی عوسمان حاجی حوسێنی، ئەندامی کوژراوی سپای پاسداران لە پیرانشارە.\nئەو دوو ژنە، پاش کوژرانی عوسمان حاجی حوسێنی، لەلایەن هێزە ئەمنییەکانەوە دەستگیر کران.


بە ڤیدیۆ: یەكەم پاڵەوانێتی تۆپی پێ لەبەری چەپی موسڵ - Kirkuknow\nبە ڤیدیۆ: یەكەم پاڵەوانێتی تۆپی پێ لەبەری چەپی موسڵ\nبەری چەپی موسڵ، 17-4-2017، تیپی ئەمواج بوو بە براوەی پاڵەوانێتییەكی تۆپی پێ فۆتۆ: فەرمان سادق\nلە بەری چەپی شاری موسڵ، پاڵەوانێتی تۆپی پێ بە بەشداری 16 تیپ بەرێوەچوو، ئەوەش یەكەمجارە لە ماوەی سێ ساڵی رابردوودا.\nپاڵەوانێتییەكە بەسەرپەرشتی رێكخراوی ئەلفاف بۆ گەشەپێدانی مرۆیی، لەسەر یاریگای شەش یاریزانی ئەمواج بەڕێوەچوو، ماوەی دوو هەفتەی خایاند‌و تێیدا تیپەكان دابەشی سەر چوار گروپ كران، هەردوو تیپی میلادو ئەمواج گەیشتنە یاری كۆتایی.\nلەو یارییەكەدا كە دووشەممە 17-4 ئەنجامدرا، تیپی ئەمواجی خاوەن یاریگە نەیتوانی لەكاتی ئاسایی یاریەكە یەكلابكاتەوە، دوای یەكسان بوونیان بەبێ گۆڵ، هەردوو تیپەكە پەنایان بردەبەر لێدانی یەكلاكەرەوە‌و لەئەنجامدا، تیپی ئەمواج براوەی یارییەكە بوو.\nشێروان دوپردانی، سەرۆكی رێكخراوی ئەلفاف بۆ گەشەپێدانی مرۆیی بە (كەركوك ناو)ی وت “لەداهاتوویەكی نزیكدا بەنیازین خولی دیكەی یانزە یاریزانی بۆ تیپە میللییەكانی بەری چەپی موسڵ‌و هەروەها خولی شەش یاریزانی لە قەزای باشیك بكەینەوە”.\nبەری چەپی موسڵ، لە چوارچێوەی ئۆپەراسیۆنەكاندا لە 24-1ی ئەمساڵ بە تەواوی كۆنتڕۆڵكرایەوە‌و ماوەی دوو مانگیشە شەڕی كۆنتڕۆڵكردنەوەی بەری راستی شارەكە لە ژێر دەستی داعش، بەردەوامی هەیە.


جاشێن ئاخر زەمان! - دارکا مازی\nجاشێن ئاخر زەمان!\nد ناڤا هەر نەتەوەیەک بن دەست دا ل جیهانێ دەما کەسەک ژ وێ نەتەوێ ل گەل دەولەتا داگیرکەر بیت، ئەو کەس ب خائین و کرێ گرتی و… هتد دهێتە بناڤکرن، هەر نەتەوەیەک ل گۆری زمان و کولتوورێ خوە ناڤەکێ ل سەر وان کەسان ددانیت، هەلبەت ئەڤ بناڤ کرن ژی ژ بۆی سڤکاتی پێ کرن و روورەشکرنا وی کەسی دهێتە بکارئانین، د ناڤا هەر شۆرەش و بەرخوەدانەکی دا ل جیهانێ، هەردەم هندەک کەس هەبوونە ب سەدەمێن ماددی یا ن ژی ب سەدەما دەست خوە خستنا پلە و پۆستێن حکوومی یان ژی ب سەدەما گرێدانا هزری یا خوە ب دەستهلاتداران ڤە، ل دژی شۆرەشا گەلێ خوە سەکنینە ئەڤجا ئەڤ دژاتیکرنە چ ب چەکێ بیت یانژی ب نڤیسین و لایەنگری یا دەولەتا داگیرکەر بیت، د هەر نەتەوەیەکێ دا ژی ب رەنگەکێ ئەو وەکو خوەفرۆش و ولات فرۆش هاتینە ناساندن.\nهەر پارچەیەک ژ کوردستانێ ئەڤ کەسە ب ناڤەکێ، ناڤ کرینە\nل کوردستانێ ژی هەردەم بەرخوەدان و شۆرەش و کەسێن ل دژی وێ هەبوونە، ئەڤ کولتوورە د ناڤا کوردان دا پێش نها هەبوویە، هەر پارچەیەک ژ کوردستانێ ئەڤ کەسە ب ناڤەکێ، ب ناڤ کرینە، ل باشوور و رۆژهەلاتێ کوردستانێ ئەڤ کەسە ب جاش هاتینە ناڤ کرن و ل باکورێ کوردستانێ ژی ب خۆرۆجی هاتینە ب ناڤکرن.\nسەدەما بکارئانینا ڤێ پەیڤێ “جاش یان جەحش” دبیت هەیا رادەیەکی د ناڤا خەلکێ ئاسایی، و خوە پارتیێن سیاسی دا ژی، ژ بۆی سڤکاتی پێ کرن ب کەسێن کو هاریکاریا حکوومەتێ دکەن بیت، لێ د راستی دا فەلسەفەیا سەرەکی ژ بکارئانینا ڤێ پەیڤێ سڤکاتی کرن ب کەسێن خوەفرۆشە کو هێژان ژ لایێ فکری، دراڤی و خوەئاڤاکرنێ دا بالغ نەبوونە و هێژان وەکو تێژکێ کەری نە و پێدڤی ب خوەدیکرنێ نە ژ بال دایکا وان ڤە، دایکا وان دبیتە دەولەتا سەردەست، ئەڤ جاشە بێ هەبوونا دایکا خوە “دەولەتا داگیرکەر” نکارن بژین.\nجاشێن مەترسیدارتر ژ هەرجاشەک دی، ئەو جاشن یێن نها د پەرلەمانێ ئیراقێ دا نوونەراتیا کوردان دکەن\nژ بەختێ رەشێ کوردان، هیچ یەک ژ پارچەیێن کوردستانێ بێ جاش نینە، ل هەر 4 پارچەیان جاش هەنە، لێ بەلێ جاشێن هیچ یەک ژ پارچەیێن کوردستانێ وەکو جاشێن باشوور نینە، جاشێن ل باشوورێ وەلات دژین سنۆرێن جاشاتیێ ژی دەرباسکرینە و هەما بێژە نها ل سەر کوردان پێویستە ناڤەکێ دی ل سەر وان دەینن، ئەڤ جاشە کو نها ل باشوور رۆژ دەرباس نابیت، تێدا دژاتیا کوردستانێ و پرسێن نەتەوی نەکەن گەلەک ب روو قاییمی ل سەر ئەکرانێن تیڤیان دەردکەڤن و ب ئاشکەرا دژاتیا هەر تشتەکی کو د بەرژەوەندیا دۆزا کوردان و کوردستانێ دا بیت دکەن، ئەڤ جاشە ب هەموو رەنگا خەباتێ دکەن روویێ دەولەتا داگیرکەرا ئیراقێ سپی بکەن و وێ وەکو دەولەتەک باش نیشانی کوردان بدەن، یێن د ناڤا جاشێن باشوور دا، جاشێن هەری ب مەترسی ئەو جاشن کو نها ب دەنگێ هندەک کوردان ل پەرلەمانێ ئیراقێ دا نە و رۆژانە ل دژی کوردستانێ داخویانیان ددەن و وەکو سەیێن هار بوویی دحەفن حکوومەتا باشوور، وەکو جەحشان ل دەمسالا بوهارێ هەردەم لیتکان دئاڤێژن کوردان و ب هیچ رەنگەکێ یەک پەیڤ ژی د بەرژەوەندیا حکوومەت و گەلێ باشوور دا نابێژن، گەلێ باشوور ناڤەک گەلەک خوەش ل وان جاشان کریە و ئەو ب “جاش پەرلەمانتەر” ب ناڤ کرینە.\nجاش پەرلەمانتەرێن باشوور دترسن کو ب پارچەبوونا ئیراقێ ئالیکێ وان بهێتە قوتکرن\nجاشێن باشوور یێن کو وەکو “غالب محەمەد” ب حەسابا خوە د پەرلەمانێ ئیراقێ دا نوونەراتیا کوردان دکەن، ژ جاشێن هەری دیار یێن کوردستانێ نە، ئەو هەردەم ب داخویانی و کارێن خوە ل دژی حکوومەتا کوردستانێ تەڤ دگەرن، ب هیچ رەنگەکێ باس ل کێماسیێن ئیراقێ ناکەن، هەرچەند کو باش فام دکەن حکوومەتا هەرێما کوردستانێ گەلەک ژ حکوومەتا ئیراقێ باشترە لێ بەلێ دیسا دژاتیێ دکەن، ژبەرکو ئەو ژ ڤێ یەکێ دترسن ئالیکێ وان ژ لایێ دەولەتا ئیراقێ ڤە بهێتە برین، دترسن کو ب پارچەبوونا ئیراقێ ئالیکێ وان کو ژ لایێ دەولەتێن داگیرکەر ڤە دهێتە شاندن قوت ببیت و جیێ وان د ناڤا باشوور دا نەمینیت، ئەو ب تەمامی بوونە دارێ د دەستێ ئیراقێ دا ژ بۆ لێخستنا حکوومەت و گەلێ باشوور.\nیەک ژ ڤان جاش پەرلەمانتەران کو پێش نها مالباتا وی ب تەمامی بەعسی بوویە ب ناڤێ “غالب محەمەد” د نووترین دەرکەتنا خوە دا ل سەر ئەکرانێن تیڤیێن عەرەبان ب ئاوایەک وەکو خوە نەشرین و قرێژ باس ل پێشمەرگەیێن هێزا رۆژ دکەت و دبێژیت کو “پێشمەرگەیێن رۆژ ب فەرمانا مەسعوود بارزانی ل سەر بودجەیا ئیراقێ هاتینە دامەزراندن و نها ل هەر یەک ژ ئازەربایجان و لیبیایێ ل دژی حکوومەتێن وان ولاتان شەری دکەن”!، ئەو دبێژیت “یەک ژ وان پێشمەرگەیان ل لیبیایێ هاتە دەستەسەرکرن”! ئەڤ یەک د دەمەکێ دایە کو چەندین مەهان پێش نها کەسەکی کورد ب ناڤێ “شاکر فەرمان بۆنجوق” ژ لایێ لەشکرێ نەتەوی یێ لیبیایێ یێ ژێر فەرمانا جەنەرال حەفتەر هاتە دەستەسەرکرن، لێ بەلێ نە کەسێ هاتیە دەستەسەرکرن نە ژی پەیڤدارێ لەشکرێ لیبیایێ ب چ رەنگا نەگۆت ئەڤ کەسە پێشمەرگە بوویە، ب تەنێ راگەهاندنا پەکەکێ و یەنەکێ د وی دەمی دا ئەڤ چەندە گۆت و خواست وەکو هەر جار د ئاڤا شوولی دا ماسیان بگرن، لێ بەلێ دەمەک درێژ پێ نەچوو وەختا پەیڤدارێ لەشکرێ لیبیایێ داخویانی دای و راگەهاندی “کەسێ هاتیە گرتن کوردەکی رۆژئاڤایە کو ترکیێ ب پارە ئەو کریە و ژ بۆ ئەجیندایێن خوە ددەتە کارکرن، گۆت کو ئەم مات مایی ماینە چەوا دبیت کوردەک، کو ولاتێ وی ب خوە بن دەستێ ترکیێ یە، ل گەل ترکیێ بێت و شەرێ مە بکەت”! بێ گومان ئەڤ مات مایینا پەیڤدارێ لەشکرێ لیبیایێ د جیهێ خوەدایە لێ بەلێ گەر پەیڤدارێ لەشکرێ لیبیایێ بزانیبا کەسێن وەکو غالب محەمەد ل پەرلەمانێ ئیراقێ ب ڤی ئاوا جاشااتیێ دکەن ب چ رەنگا مات مایی نەدما و ئەڤ ئاخافتنە نەدکر! ژ غالب دپرسین، گەلۆ جوداهیا د ناڤبەرا تە و شاکر فەرمان بۆنجق دا چیە؟! ئەو ژ بۆ دەستخستنا ئالیکێ خوە چوو و ل لیبیایێ ب فەرمانا ترکیێ ل دژی عەرەبا شەر کر، توژی نها ل ئیراقێ ژ بۆ دەستخستنا ئالیکێ خوە دژاتیا کوردان ب خوە دکەی، ژ بلی ڤێ کو تو ب فەرمانا دوژمنان ل دژی کوردان ب زمانێ خوە شەری دکەی، و شاکر فەرمان ژی ب فەرمانا دوژمنێن کوردان ب چەکێ خوە ل دژی عەرەبا شەر دکر هیچ جوداهیەکا دی نینە، ئەو ژی کوردەک مینا تە جاش و خوەفرۆش بوویە و خوە فرۆتیە دوژمنێن گەلێ کورد.\nئەم پر حەیری مانە گەلێ باشوور کەتیە چ رەوشێ کو کەسێن وەکو تە دشینن پەرلەمانی!\nجاش غالب باسی هێزەکێ دکەت کو ژ دەما دامەزراندنا خوە حەتا نها بەرەڤانی ژ کوردستانێ کریە و هەری کێم 78 شەهید و 634 بریندار ژ بۆ پاراستنا هەرێما باشوور دانە، عاجز بوونا غالب ژ ڤێ یەکێ یە کو هێزا رۆژ هێزەکا نەتەوی یە و ژ بۆ کوردستانێ شەری دکەت، گەر نە ژ بەر ڤێ یەکێ بیت خو هندەک هێزێن دی ژی هەنە کو مووچە ژ ئیراقێ دستینن، ب ڤێ جوداهیێ کو ب ستاندنا مووچە ژ ئیراقێ دژاتیا کوردستانێ دکەن، ل ڤێرە ئەم ژ جاش پەرلەمانتەر غالب دپرسین بۆچی باس ل وان هێزان ناکەی کو ل شنگالێ پارە ژ ئیراقێ دستینن و دژاتیا کوردستانێ دکەن؟! گەر دخوازی وەکو کەسەک دلسۆز ژ بۆ ئیراقێ و کوردان خوە بدی ناساندن بۆچی ژ پارەیێ بالەفرخانەیا نەجەفێ ناپرسی کو دچیتە کو دەرێ؟! بۆچی ژ داهاتێ مەزارگەهێن شیعەیان ناپرسی کو داهاتەکی مەزن هەیە و هەر هەمو دچیتە پاخلا مەلایێن شیعە؟!! بۆچی باس ل هێزێن حەشدا شەعبی و میلیشیایێن دی ناکەی کو نە تو و نە ژی هیچ پەرلەمانتارەکێ دی جەسارەتێ ناکەت ب سەدەما هەبوونا وان پیێ خوە باڤێژیتە دەرڤەی ناڤچەیا کەسکا بەغدایێ؟! غالب و هەڤالبەندێن وێ ب هەموو ئاوایان ب خرابی باس ل حکوومەتا باشوور، و ب باشی باس ل حکوومەتا ئیراقێ دکەن، د مژارا برینا بودجە و مووچەیێ فەرمانبەرێن کوردستانێ دا ژی ئەڤ جاش پەرلەمانتارە بەهانەیا ژ بۆ ئیراقێ تینن و وان مافدار دبینن، ئەو دبێژن بلا حکوومەتا باشوور داهاتێ پەترۆلێ و …. رادەستێ ئیراقێ بکەت داکو مووچە بهێنە دان! ئەم ژ غالب دپرسین گەلۆ ما قای کێشە ئەڤەیە؟ یان ژی ئیراق دخوازیت هەموو کورد مینا غالب ستۆیێ خوە ل همبەر دەولەتا ئیراقێ بچەمینن؟!! ژ خوە ژ سالا 2014ان حەتا نها جۆتکارێن کوردستانێ گەنمێ خوە تەسلیمی ئیراقێ دکەن بۆچی پەرەیێ وان ناهێتە دایین؟!! قای ئەو ژی ب پەترۆلا کوردستانێ ڤە گرێدایی یە؟! نەخێر ب راستی ئەڤ یەک گرێدایی کوریا درێژ یا جاشێن وەکو تە یە ل پەرلەمانێ ئیراقێ دا. گەر ل جەم مە ل باکورێ کوردستانێ پەرلەمانتارەک کورد کو ب دەنگێ کوردان دەرباسی پەرلەمانێ ترکیێ ببیت، وەکو تە تەڤ بگەریت، چ جاران ئەم قەبوول نەکین و دێ وی کوژین! ب راستی ژی ئەم پر حەیری مانە گەلێ باشوور کەتیە چ رەوشێ کو کەسێن وەکو تە دشینن پەرلەمانی!\nئەم دێ ژ بۆ هەر کەسی دیار کەین تو ژ کیژان هاڤری دچەری و ژ کیژان جۆیێ ئاڤێ ڤەدخوەی، ل بەندا مە بە!\nجاش غالب یەک ژ وان کەسانە کو ل سەر لیستەیا بزاڤا گۆرانێ تەڤلی هەلبژارتنێن ئیراقێ بوو، لێ بەلێ د راستی دا ئەو لایەنگرێ پەکەکێ یە، پەکەکێ ب شەهرەزایی ئەو خستە ناڤا رێزێن گۆرانێ، داکو ب دەنگێن لایەنگرێن بزاڤا گۆران دەرباسی پەرلەمانێ ئیراقێ ببیت و ئەجیندایێن هەرێمی یێن پەکەکێ کو خوە د براتیا گەلان، ئانکو “بن دەستیا گەلێ کورد” دا دبینیت جێبەجێ بکەت، نەفەسا غالب و جاش پەرلەمانتەرێن دی پێ دئاخڤن و تەڤ دگەرن هەمان نەفەسا گرووپا ئەنقەرێ یا ل قەندیلێ یە کو دخوازن کوردان جارەکا دی وەکو کۆلە بکەنە بن دەستێ دەولەتێن داگیرکار، لێ ئەڤ جارە د بن ناڤ و ستراتیژیەکا نوو دا کو ژ لایێ رێبەرێ پەکەکێ ڤە هاتیە دانان، ستراتیژیەک کو ب “براتیا گەلان” دهێتە ناسکرن، ب ڤێ ستراتیژیێ کو دەولەتا ترکیێ ب رێکا ئۆجەلان ل سەر پەکەکێ فەرز دکەت، دەولەت دخوازیت یەکپارچەئیا ئاخا خوە و هەڤالبەندێن خوە یێن کو کوردستان داگیر کری بپارێزیت، گەر نە هیچ سەدەمەک دی نینە کوردەک ب ڤی رەنگی دوور ژ کورداتیێ و ل گۆر ئەجیندایێن دەولەتێن دوژمن تەڤ بگەریت.\nل داویێ ئەم ژدبێژینە جاش پەرلەمانتەر غالب، ئەم باش دزانین تو کیی و پەروەردەیێ دەستێ کیژان هیز و ئایدۆلۆژیێ یی، کو ب ڤی ئاوا تەڤ دگەری، ئەم دزانین کو ئەو پیچا مەژیکێ د سەرێ تە دا ژی ژ لایێ کێ ڤە هاتیە پووچکرن، ئەم دێ د دەمەکێ نێزیک دا هەموو وێنە و ڤیدیۆیێن تە یێن ل ئەورۆپایێ و باشوورێ کوردستانێ، ڤیدیۆیێن کو تێدا تو ل گەل پەکەکێ جڤیایی نیشانی گەلێ کورد دەین، ئەم دێ ژ بۆ هەر کەسی دیار کەین تو ژ کیژان هاڤری دچەری و ژ کیژان جۆیێ ئاڤێ ڤەدخوەی، ل بەندا مە بە!


پێشمه‌رگه‌یه‌كی كۆماری مه‌هاباد له ته‌مه‌نی 105 ساڵیدا كۆچی دواییكرد\n2019-01-04 [02:56 AM]\nكه‌كشار سلێمان پێشمه‌رگه‌ی كۆماری مه‌هاباد و هاوكات پێشمه‌رگه‌ی هه‌ردوو شۆرشی ئه‌یلوول و گوڵان، له ته‌مه‌نی 105 ساڵیدا كۆچی دواییكرد.\nكه‌كشار سلێمان له ساڵی 1914 له شارۆچكه‌ی مێرگه‌سۆر له‌دایك بووه و وه‌كوو پێشمه‌رگه‌یه‌كی خۆبه‌خش به‌شداری له كۆماری كوردستان له مه‌هاباد كردووه و له كاتی به‌رگری كردن له كۆماری مه‌هاباد دوو برای شه‌هید بوونه.\nدوای گه‌ڕانه‌وه‌ی بۆ خاكی نیشتمان وه‌كوو پێشمه‌رگه‌یه‌كی چاونه‌ترس و قاره‌مان به‌شداری له شۆڕشی ئه‌یلوولی مه‌زندا كردووه. پاش نسكۆی شۆڕش ئاواره‌ی ئێران بووه و له‌گه‌ل یه‌كه‌م چه‌خماخه‌ی شۆڕشی گوڵان چه‌كی پێشمه‌رگایه‌تی كردووه‌ته‌وه شان و به‌شداری قاره‌مانانه‌ی شۆڕشی كردووه.\nكه‌كشار سلێمان مێرگه‌سۆری وێڕای ته‌مه‌نێك قوربانیدان بۆ كوردستان، له شۆڕشی گوڵاندا كوڕێكی به نیشتمان ده‌به‌خشێت و شه‌هید ده‌بێت.\nرۆژی 4ی 1ی 2019 دوای ته‌مه‌نێك له خه‌بات و تێكۆشان له ته‌مه‌نی 105 ساڵیدا و به‌هۆی نه‌خۆشییه‌وه كۆچی دوایی كرد و له رێوڕه‌سمێكی شایسته‌دا و به ئاماده‌بوونی جه‌ماوه‌رێكی زۆری ده‌ڤه‌ری بارزان، له گۆرستانی شارۆچكه‌ی مێرگه‌سۆر به‌خاك سپێردرا.\nئه‌مڕۆ هه‌ینی 5-1-2019 یه‌كه‌م رۆژی پرسه‌ی كه‌كشار سلێمان\nمێرگه‌سۆری له هۆڵی بۆنه‌كانی مێرگه‌سۆر به‌ڕێوه‌ده‌چێت.


زانکۆی سۆران - لە وۆركشۆپێکدا کاریگەری پەتای کۆڕۆنا لەسەر گرێبەستە نێودەوڵەتییەکان لە ڕووی یاساو فقهی ئیسلامییەوە باسی لێوەکرا\nلە وۆركشۆپێکدا کاریگەری پەتای کۆڕۆنا لەسەر گرێبەستە نێودەوڵەتییەکان لە ڕووی یاساو فقهی ئیسلامییەوە باسی لێوەکرا\nبڵاوكراوەتەوە لە چوار شەممە, 06 ئایار 2020 21:39\nلە درێژەی کاروچالاکییەکانی فاکەڵتی یاسا و زانستە سیاسییەکان و بەڕێوەبردن، ڕۆژی دووشەممە بەرواری ٤ی٥ی٢٠٢٠ کاتژمێر ٩:٣٠ شەو بە بەشداری بەڕێزان " د.هێمن میرانی " ڕاگری فاکەڵتی و ژمارەیەکی بەرچاو لە مامۆستایانی فاکەڵتی، وۆركشۆپێك کە لە لایەن هەردوو مامۆستای بەشی یاسای فاکەڵتییەوە ئامادەکرابوو، پێشکەشکرا.\n"د.شاری خالد معروف" بە ناونیشانی " اثر جائحة کرونا علی الالتزامات التعاقدیة فی العقود الدولیة " و "د. بها‌ءالدین فقی أحمد" بە ناونیشانی" اثر جائحة کرونا علی الالتزامات التعاقدیة فی الفقه الاسلامی " باسەکانیان پێشکەشکرد.\nسەرەتا "د.شاری" کاریگەری و دەرئەنجامەکانی پەتای کۆرۆنای لەسەر گرێبەستە نێودەوڵەتییەکان بۆ ئامادەبووان باسکردو ئاماژەی بە چەندین رێککەوتننامە و بەند کرد، کە لە ماوەی ساڵانی ڕابردوودا ڕێکەوتنیان لەسەر کراوە. بۆ ئەمە بەڕێزیان ئاماژەی بەوەدا کەوا گرێبەستی نێودەوڵەتی سیفەتی نێودەوڵەتی وەردەگرێ لە سروشتی ئەو پەیوەندییەی کە حوکمی دەکات، هەروەها بە گوێرەی ڕێککەوتنامەی لاهای ساڵی ١٩٦٨، فرۆشتنی نێودەوڵەتی پەیوەست نییە بە ڕەگەزنامەی لایەنەکان. پێویستە ناوەندی کارکردنەکان جیاوازبێت، هەروەها بازرگانی نێودەوڵەتی ڕۆڵیکی کاریگەرو کارای لەسەر ئاستی نێودەوڵەتی بۆ گۆڕینەوەی بەردەوامی کاڵاکان و وەبەرهێنان و خزمەتگوزارییەکان و کارگەکان هەیە. دواتر بەڕێزیان تیشکی خستەسەر جۆرەکانی گرێبەستە نێودەوڵەتییەکان و بونیادنانی بازرگانی نێودەوڵەتی و چارەنووسی گرێبەستە نێودەوڵەتییەکان لە ژێر کاریگەری " قوەی قاهرە " و ڕێککەوتننامەی ڤیەننای ساڵی ١٩٨٠ تایبەت بە فرۆشتنی نێودەوڵەتی لە ماددەی ٧٩. دەرئەنجام بەڕێزیان ئەوەی وت کەوا کاریگەری ڤایرۆسی کۆڕۆنا دەبێتە هۆی ڕاگرتنی گرێبەستە نێودەوڵەتییەکان و دووبارە دانووستاندن لەسەر درووستکردنی هاوسەنگی ئابوری نێوان لایەنەکان .\nلە تەوەری دووەمی وۆركشۆپەکەشدا "د. بها‌ءالدین" کاریگەری " جائحه کورونا " لەسەر گرێبەستە نێودەوڵەتییەکان لە ڕووی فقهی ئیسلامییەوە بۆ ئامادەبووان باسکرد و وتی، لەوەیە کێشەی گەورە بێتە پێش و تەشەنە بکات لە ڕووی گرێبەستەکان. بەڕێزیان " جائحه "ی بەوە پێناسە کرد کە بریتییە لە هاتنەپێشی ناخۆشی و بارگرانی و توندی، کە ببێتە مایەی پەکخستنی ژیان. واتە شتێک، کە ناتوانین لەسەر خۆمانی لابدەین. هەروەها بەڕێزیان جۆرەکان و مەرجەکانی " جائحه " ی بۆ ئامادەبووان ئاماژەپێدا، کە یەکێک لە مەرجەکان ئەوەیە چاوەڕواننەکراو (غیر متوقع) بێ و زەرەر بە کەسەکان و فرۆشیار و مشتەری و گرێبەستەکان بکەوێ. هەروەها بەڕێزیان تیشکی خستەسەر کاریگەری جائحه لەسەر گرێبەستە نێودەوڵەتییەکان.\nلە کۆتاییشدا مامۆستایانی بەشداربووی وۆركشۆپەکە بە سەرنج و پرسیارو تێبینییەکانیان بابەتەکەیان دەوڵەمەندتر کرد .\nراپۆرت: زانا طاهر


١ی مەی لە وڵاتی دانمارکدا بەرز ڕاگیرا\n18:35 - 12 بانەمەڕ 2719\nکوردستان میدیا: ڕۆژی جیھانیی كرێكار لە لایەن حیزبی دێموكرات و پارتی سۆسیالیستەوە لە شاری کۆپێنهاگی پایتەختی دانمارک بەرز ڕاگیرا.\nڕۆژی چوارشەممە، ١ی مەیی ٢٠١٩، بە بەشداریی ژمارەیەكی بەرچاو لە ئەندامان و لایەنگرانی حیزبی دێموكراتی كوردستانی ئێران و پارتی سۆسیالیستی كوردستان-باكوور، لە شاری كۆپێنھاگدا یادی ١ی مەی، ڕۆژی جیھانیی كرێكار، بەرز ڕاگیرا.\nئەم ساڵ ھەر دوو حیزب، بە دانانی خەیمەیەک لە نێوەڕاستی پایتەختی دانمارکدا، لەسەر كورد و خەباتی ڕزگاریخوازانەی نەتەوەی كورد زانیارییان بە ئەحزاب، كەسایەتی و میدیای دانمارک و میدیا بیانییەکان دا.\nھەروەھا لەسەر ڕەوشی ژیانی كۆڵبەرانی كورد و كوشتنی سیستماتیكی ئەو كۆڵبەرانە لە لایەن ڕێژیمی كۆماری ئیسلامیی ئێران و سپای تێرۆریستی ئەو وڵاتەوە، زانیاری پێشكەش بە خەڵكی دانمارک و میدیاكانی بەشداربوو کرا.\nلەو ڕێوڕەسمەدا ژمارەیەک لە كەسایەتییە سیاسییەكان، میدیاكاران، پارلەمانتاران و خەڵكی سڤیل، سەردانی ژووری دوو حیزبی دێموکرات و سۆسیالیستیان كرد.\nلەو پێوەندییەدا، داوای زانیاریی زیاتریان لەسەر خەباتی حیزبی دێموکراتی کوردستانی ئێران لەو قۆناغەدا كرد، كە لە لایەن "حاتەم جەھانگیری"، بەرپرسی كۆمیتەی شێلەند، بە وردی زانیاری لەسەر ڕاسانی ڕۆژھەڵات و ھۆكارەكانی دەسپێكردنەوەی خەباتی شاخ و گرێدانی خەباتی شار و شاخ پێشکەش كرا.\nھەروەھا جەھانگیری داوای لە چەند كەسایەتیی سیاسیی دانماركی كرد كە سپای تێرۆریستی پاسداران لە نێو لیستی ڕەشی وڵاتی دانماركدا جێ بگرێت.\nبەرپرسی كۆمیتەی كۆپێنھاگ ھەروەھا لەسەر كوژرانی كۆڵبەرانی كورد بە دەست سپای تێرۆریستی پاسداران لە ماوەی چەند ساڵی ڕابردوودا باسێكی ئاماریی پێشکەش بە چەند ڕۆژنامەنووس و سەندیكای كرێكاری کرد.\nلەو ڕێوڕەسمەدا كە ھەر ساڵ بە بەشداریی ژمارەیەکی زۆر لە پارتە سیاسییەكانی دانمارک، كورد و ئێرانی لە شاری كۆپێنھاگدا بەڕێوە دەچێت و ژمارەیەکی بەرچاو لە پارلمانتار و سیاسەتمەدارەكانی بیانی بەشدار دەبن.


خۆشەویستی و هاوڕێیەتی کردارە نەک قسەکردن – یاریگا سپۆرت\nHome/هه‌واڵه‌كان/خۆشەویستی و هاوڕێیەتی کردارە نەک قسەکردن\nخۆشەویستی و هاوڕێیەتی کردارە نەک قسەکردن\nhawraz kawa 1 هەفتە له‌مه‌وبه‌ر\nئەلبێرت هاوڕێی ڕۆناڵدۆیە و کریستیانۆ دەڵێت:\nدەمەوێت سوپاسی ئەلبێرتی هاوڕێم بکەم بۆ ئەو سەرکەوتنەی بەمنی بەخشی، چونکە پێکەوە یاریمان بۆ تیپی لاوانی سپۆرتینگ لیشبۆنە دەکرد، کاتێک کەسێک هات و پێی وتین کێ ئەمڕۆ زۆرترین گۆڵی تۆمارکرد، لە ئەکادیمیاکەمان قبوڵی دەکەین.\nئێمە یارییەکەمان 3بە0 بردەوە. گۆڵی یەکەممان تۆمارکرد، ئەلبێرت گۆڵی دووەمی تۆمارکرد، بەڵام گۆڵی سێیەم هەمووانی سەرسام کرد، چونکە ئەلبێرتی هاوڕێم لەگەڵ گۆڵچی ڕووبەڕوو بۆیەوە و بڕیتی و دەبوو تۆپەکەی بکردایەتە گۆڵەکەوە، بەڵام خۆی گۆڵەکەی نەکرد و تۆپەکەی به منداو گۆڵی سێیەمم تۆمارکرد و من لە ئەکادیمیاکە قبوڵ کرام.\nدوای یارییەکە لێم پرسی بۆچی تۆ تۆپەکەت بۆ من نارد؟\nچونکە تۆ لە من باشتریت.\nدوای چەند ساڵێک ڕۆژنامەنووسێک چووە ماڵی ئەلبێرتی هاوڕێی ڕۆناڵدۆ و پرسیاری لێکرد، کە ئایا چیرۆکەکە ڕاستە؟\nبەڵێ ڕاستە و پیشەی من لە تۆپی پێیدا کۆتایی هاتووە و تا ئێستا بێ کارم.\nڕۆژنامەنووسەکە لێی پرسی چۆن بێ کاری؟\nلە کاتێکدا تۆ خاوەنی خانوویەکی گەورەو ئۆتۆمبێلێکی جوانی لەوە دەچێت ملیاردێرێک لەپشت ئەم هەموو سامانەتەوە بێت.\nئەلبێرت وەڵامی هەموو ئەمانەی دایەوە و وتی هەموو سامانەکەم ڕۆناڵدۆ پێداوم.\nئاتلەتیكۆ مەدرید ئەستێرەیەكی ئینتەر میلانی دەوێت


له‌قاڵبدانی ژن له‌دامه‌زراوه میدیاییه‌كاندا! | KURDPLAT\nکوردپلات 9/03/2020 10:38:00 ص ليست هناك تعليقات\nده‌كرێت بڵێم بۆ وه‌ها بابه‌تێك له‌چوارچێوه‌ی لێكوڵینه‌وه یان توێژینه‌وه‌یه‌كدا دروستترو شیكاریتر هۆكارو ده‌ره‌نجامه‌كانیمان ده‌ستده‌كه‌وێت، به‌ڵام ئه‌گه‌ر لێره‌دا ڕه‌هه‌نده سیاسیه‌كه چاولێبكه‌ین، وه‌ك كاریگه‌رترین‌و به‌هێزترین هۆكاری ئه‌م كێشه‌یه، زۆر به‌ساده‌یی ده‌توانین هێڵی كێشراوی ئه‌م دۆخه ببینین‌و بپرسین خاوه‌ندارێتی میدیاكان بۆكێ ده‌گه‌ڕێته‌وه؟. گومانی تێدانییه مه‌كینه‌ی میدیای پارته سیاسیه‌كان‌و سێبه‌ره‌كانیان له‌كوردستان ته‌واوی ڕوبه‌ره‌كه‌ی داگیركردوه كه سیاسه‌ت‌وستراتیژی لایه‌نێكی دیاریكراو جێبه‌جێده‌كات، ئه‌مه‌ش ده‌رگای پرسیارێكی دیكه‌مان بۆ ده‌كاته‌وه، ئایا سیاسه‌تی پشتی میدیاكان چه‌ند باوه‌ڕیان به‌باڵانسی جێنده‌ری هه‌یه‌و زه‌مینه‌یان ڕه‌خساندوه كه ژن خاوه‌ندارێتی بگرێته‌ده‌ست‌و ڕۆڵی به‌ڕێوه‌بردن وه‌ربگرێت، له‌كاتێكدا ژن له‌ناو خودی حزبه‌كاندا كێشه‌ی ڕێژه‌یی‌و به‌شداریكری سیاسی هه‌یه؟ ئه‌م نه‌فه‌سه له‌بیركردنه‌وه له‌ناو حزبه‌كاندا كلتورێكی دروستكردوه‌و سه‌پاندوه تا ئه‌ندازه‌ی له‌قاڵبدانی بیركردنه‌وه‌ی خودی ژنان تا شوكرانه‌ی ئه‌و كادیره‌بكه‌ن كه‌تێیدا ده‌رده‌كه‌ون‌و ته‌نها له‌یه‌ك بازنه‌دا بخولێنه‌وه نه‌ك خاوه‌ندارێتی، بگره ده‌ست بۆ تایبه‌تمه‌ندیه‌كانی دیكه‌ی كاری میدیاییش نابه‌ن كه ئه‌مانه هه‌موی په‌یوه‌ستن به‌فه‌لسه‌فه‌ی كاركردنی پشتی میدیاكان‌و ئێستا پێویستیان به‌گۆڕانكاری هه‌یه.


کونسوڵی گشتیی ئەڵمانیا لەگەڵ نوێنەری دەستگیرکراوەکانی بادینان کۆبوەوە – کوردی – RojNews.News\n02/03/2021 - 6:18:17 pm\nئەیھان سەعید و کلێمێنس سێمتنەر\nکونسوڵی گشتیی ئەڵمانیا لەگەڵ نوێنەری دەستگیرکراوەکانی بادینان کۆبوەوە و جەختیان لە ئازادیی ڕادەربڕین و كاری ڕۆژنامەوانی كردەوە.\nئەیھان سەعید لە پەڕەی تایبەتی خۆی لە فەیسبوك، بڵاوی كردەوە، ئەمڕۆ کلێمێنس سێمتنەر، کونسوڵی گشتیی کۆماری فیدراڵێی ئەڵمانیا لە ھەرێمی کوردستان، سەردانی کردون و لە کۆبوونەوەیەکدا، پشتیوانیی خۆی بۆ پرسی ئازادیی ڕادەربڕین و کاری ڕۆژنامەوانی دەربڕیوە.\nلە کۆبوونەوەکەدا، کلێمێنس سێمتنەر لەگەڵ ئەیھان سەعید باسی ئازادیی ڕادەربڕین و زیندانییانی بادینانی کرد و هاوكات باسیشیان لە دوایین گۆڕانکارییەکانی دۆسیەكە کرد.\nئەم سەردانەی کونسوڵی گشتیی کۆماری فیدراڵیی ئەڵمانیا لە کاتێکدایە، بە تۆمەتی پاڵپشتیی بۆ زیندانییانی بادینان، بڕیاری گرتن بۆ ئەیھان سەعید دەرچوە، بەڵام ناوبراو پێشتر ڕایگەیاندبوو: “ئێمە ناوەستین تا برا و ھاوڕێکانمان کە بە ناحەق زیندانیکراون، ئازاد دەکرێن”.\nدوای شەش مانگ لە زیندانییکردنیان، ڕۆژی ١٦ شوباتی ٢٠٢١ ، دادگای هەولێر بڕیاری شەش ساڵ زیندانییکردنی بەسەر پێنج ڕۆژنامەنووس و چالاکوانی سنووری بادیناندا سەپاند، ئەوانیش (شێروان شێروانی، شڤان سەعید، گوهدار زێباری، ئەیاز کەرەم و هاریوان عیسا) بوون و ئەوەش كاردانەوە و ناڕەزایەتییەكی زۆری بەدوای خۆیدا هێنا.


21/9/2021 - 11:20\nدوو هاووڵاتی کورد کە لە سەرەتای مانگی رابردوو لە شاری نەغەدە دەستبەسەر کرابوون، لە ژێر ئەشکەنجەی هێزە ئه‌منییه‌كانی ئێران له ئورمیە گیانیان لەدەست دا.\nرێكخراوی هه‌نگاو بۆ مافه‌كانی مرۆڤ بڵاویكرده‌وه، دوو کەس لە دەستبەسەرکراوانی ئەم دواییەی نەغەدە بە ناوەکانی ئەسعەد رامین و داود رەحیمی کە برای هاوسەری ئەسعەدە و تەمەنی 35 ساڵ بووە، لە ژێر ئەشکەنجەی هێزەکانی ئیتلاعاتی ئورمیە گیانیان لە دەست داوە.\nپێشتریش ئه‌وه راگه‌یه‌ندرابوو، کە ئۆتۆمبێلی ئەو دوو هاووڵاتییە کوردە لە کاتی دەستبەسەرکرانیاندا، لە لایه‌ن هێزەکانی سوپاوە دەسڕێژی لێ کراوە و ئەسعەد، قاچێکی بە گوللـە پێکراوە، داودیش بە چەند گوللـەیەک بریندار بووە.\nرێكخراوی هه‌نگاو بۆ مافه‌كانی مرۆڤ راشیده‌گه‌ێنێت: ئەم دوو هاووڵاتییە کوردە لە پاش دەستبەسەر کران و لە کاتێکدا کە بریندار بوون، گوازراونەتەوە بۆ ئیتلاعاتی ئورمیە و لە سەرجەم مافەکانی بەندکراوان و لەوانەش مافی دەرمان بێبەش کراون.\nیەکێک لە نزیکانی بنەماڵەی رەحیمی پێشتر رایگه‌یاندبوو: هێزە ئەمنییەکان بنەماڵەی رەحیمییان ئاگادار کردووەتەوە کە داود لە بەشی ICU خەوێندراوە و سەرەڕای ئەوەش شوێنی راگرتنی ناوبراویان بۆ بنەماڵەکەی ئاشکرا نەکردبوو.\nئێوارەی رۆژی چوارشەممە 1ی ئه‌م مانگه، هێزەکانی ئیتلاعات بە ئۆتۆمبێلێکی سەمەندی مەدەنی و دوو ئۆتۆمبێلی تویتیای هایلۆکس و ئامبولانسێک لە نزیک گوندی قاڕنێ، ئۆتۆمبێلی سایپای ئەسعەد رامینیان دایە بەر دەستڕێژی گوللـه داوه، پاش بریندار کردنی ئەو دوو هاووڵاتییە کوردە، هەردووکیانیان دەستبەسەر کردبوو.\nلە هەمان رۆژدا، رامین رامین، سەردار رامین، برازای ئەسعەدیش دەستبەسەر کرابوون و ئەم دوو کەسە چەند ڕۆژ لەمەوبەر لە پاش کۆتایی هاتنی لێپێچینەوەکەیان گوازراونەتەوە بۆ بەندیخانەی ناوەندیی نەغەدە.


سكرتێرى پەرلەمانى كوردستان باس لە پێشنیاری گۆڕینی دەستەی سەرۆكایەتی پەرلەمانی كوردستان دەکات\nفەخرەدین قادر سكرتێری پەرلەمانی كوردستان لە وتوێژێكدا لەگەڵ بەشی كوردی دەنگی ئەمەریكا باس لە هەڵوێستی خۆی دەكات وەک یەكێک لە ئەندامانی دەستەی سەرۆكایەتی پەرلەمانی كوردستان لەسەر پێشنیازی گۆڕینی دەستەكەیان و دەڵێت "ئەو قەیرانانەی ئێستا لە هەرێمی كوردستاندا دروست بوون قەیرانی دەستەی سەرۆكایەتی پەرلەمانی كوردستان نین، بەڵكو دەستەی سەرۆكایەتی پەرلەمان و پەرلەمانی كوردستان بەشوێن ڕێگە چارەی یاساییەوە بووە بۆ ئەو قەیرانانە نەك خۆی ببێتە قەیران"\nبەڕێز قادر دەڵێت ئەگەر هەندێک لایەنی سیاسی بڕوایان وەهابێت بەگۆڕینی دەستەی سەرۆكایەتی پەرلەمان قەیرانی سەرۆكایەتی هەرێم و كۆی هەموو پرسەكانی تر كە ئێستا لەهەرێمدا هەن چارەسەر دەکرێن، وەک دەڵێت هیچ چارەسەرییەکی تر نییە جگە لە گرتنەبەری ڕێكاری یاسایی هاوشێوەی ئەو ڕێكارەی لەپێشووتردا پێی دەسبەكاربوون.\nسكرتێری پەرلەمانی كوردستان ڕەخنە لە ڕێگەنەدان بە كاركردنى پەرلەمانى كوردستان دەگرێت و دەڵێت ئەگەر هەر هەموو جومگەكانی تر ئیفلیج بوونایە نەدەبوو پەرلەمانی كوردستان ئیفلیج بكرێت چونكە پەرلەمان بەڕێگای یاسایی خۆی و بەخواستی هاوڵاتی دەستبەكاربووە و دەشڵێت کاتێک دەستبردرا بۆ ئیفلیجكردنی پەرلەمان ئەوا یانی دەستبردن بۆ تێكدانی سەرجەم ڕێگا چارەكان بۆ ئەو پرس و قەیرانانەی كەئێستا لەهەرێمی كوردستاندا هەن و دەشڵێت هێشتاش هیوا هەیە لایەنە سیاسیەكان بگەنە ڕێككەوتن و ئەنجامی هەبێت ئەنجامەكەش دەبێت هەر دەسبەكاربونەوەی پەرلەمان بێت.\nسکرتێری پەرلەمانی هەرێمی کوردستانی عێراق دەڵێت ئەوەی لە12ی مانگی دەدا كرا هیچ لێکدانەوەیەک هەڵناگرێت جگە لەوەی گەڕانەوەیەكی زۆرخراپ بوو بۆ دواوە بۆ ساڵانی نەوەدەكان.\nسكرتێری پەرلەمانی كوردستان ئاماژەش بەوە دەکات ئەوەی بەرامبەر بەپەرلەمان كرا نەدەبوو نە لایەنە سیاسیەكان نەخەڵكی كوردستان قبوڵی بكەن كە سوكایەتی بەئیرادەیان كراوە، بەڵام هۆكاری قبوڵكردنەكە ئەوەیە قەیرانەكانی ئێستای كوردستان ئەوەندە زۆرن ڕەنگە ئەگەر قەیرانێكی تر دروستبكرایە سەرجەم ئەم قەیرانانەیان بئاڵاندایە پێوە بۆیە هەم لایەنە سیاسیەكان وەهەم خەڵكی كوردستان كەمێک چاوپۆشیان كردبێت.\nفەخرەدین قادر لەدوا بەشی وتوێژەكەیدا لەگەڵ بەشی کوردی دەنگی ئەمریکا دەڵێت ئەگەر هاتوو چارەسەركردنی قەیران و كێشەكانی هەرێمی كوردستان هاتە سەر لاچونی ئێمە لە دەستەی سەرۆكایەتی پەرلەمان ئەوا زۆر ئاساییە چونكە ئێمە خۆمان بەكورسیەوە نەبەستۆتەوە و دەمانەوێت قەیرانەكان چارەسەر بكەین هەر پرس و قەیرانێك بەلاچونی ئێمە چارەسەر بێت ئەوا یەک و دووی لێناكەین.


به سۆبژه‌كردنی ژنان، ڕێگایه‌كی كاریگه‌ر بۆ ڕێگه‌گرتن له توندوتیژی – KDPmedia\nHomeوتاربه سۆبژه‌كردنی ژنان، ڕێگایه‌كی كاریگه‌ر بۆ ڕێگه‌گرتن له توندوتیژی\nبه سۆبژه‌كردنی ژنان، ڕێگایه‌كی كاریگه‌ر بۆ ڕێگه‌گرتن له توندوتیژی\nكۆڕی گشتی ڕێكخراوی نه‌ته‌وه یه‌كگرتووه‌كان به‌پێی بڕیاری (54/134) له ڕۆژی حه‌ڤده‌ی دێسامبری ساڵی 1999دا ڕۆژی 25ی نوامبری به ڕۆژی جیهانیی نه‌هێشتنی توندوتیژيی دژی ژنان دیاری كردووه و داوا له حكوومه‌تان، ڕێكخراوه نێوده‌وڵه‌تییه‌كان و ڕێكخراوه ناحكوميیه‌كان ده‌كا كه چالاكییه‌كانیان له پێناو بردنه‌سه‌ری وشیاریی گشتی سه‌باره‌ت به‌و پرسه ڕێك بخه‌ن. هه‌روه‌ها كۆڕی گشتی له ساڵی 1933 به‌پێی بڕیاری ژماره (104/48) داوا ده‌كا توندوتیژی دژی ژنان بنبڕ بكرێ و له هه‌مان كاتدا پێناسه‌ی توندوتیژی ده‌كا به‌وه‌ی كه بریتییه له هه‌ر كردارێكی توندوتیژ كه ببێته مایه‌ی ئازار و ئه‌زیه‌تی ژنان له باری جه‌سته‌یی یان ده‌روونی.\nكێشه‌ی توندوتیژی دژی ژنان پرسێكی جیهانییه و له سه‌رجه‌م وڵاتانی جیهان به شێوه‌ی جۆراوجۆر و به ئاستی جیاواز ده‌بینرێ. سه‌ره‌ڕای هه‌موو ئه‌و هه‌وڵانه‌ی له ئاستی نێوده‌وڵه‌تیدا له‌و باره‌وه دراوه و به‌تایبه‌تی دیارترینیان كه بریتییه له هه‌وڵی ڕێكخراوی نه‌ته‌وه یه‌كگرتووه‌كان به ده‌ركردنی ڕێكه‌وتننامه‌ی نه‌هێشتنی هه‌موو شێوازه‌كانی جیاكاری دژی ژنان له ساڵی 1979، تا ئێستاش نه‌توانراوه بنه‌مایه‌كی پته‌و بۆ نه‌هێشتنی توندوتیژی دابڕێژرێ كه ده‌وڵه‌تان پابه‌ند بكا. به‌پێی نێوه‌ڕۆكی ڕێكه‌وتننامه‌ی نه‌هێشتنی هه‌موو شێوازه‌كانی جیاكاریی دژی ژنان، توندوتیژی دژی ژنان گه‌وره‌ترین پێشێلكارییه بۆ مافه‌كانی مرۆڤ له‌و سه‌رده‌مه‌دا كه به شێوه‌یه‌كی به‌رچاو و به ڕێژه‌ی جیاواز له هه‌موو وڵاتانی جیهان‌دا ده‌بینرێ. ئه‌وه له كاتێك‌دایه زۆربه‌ی ئه‌و پێشێلكارییانه به‌هۆی نه‌بوونی سزا بۆ پێشێلكار و هاوكات بێده‌نگی و هه‌ست به شووره‌یی كردنی ژنان ته‌نانه‌ت تۆمار ناكرێن.\nهۆكاره‌كانی ڕه‌خساندنی ئه‌و به‌ستێنه زه‌ینی و عه‌ینیه‌ی كه تێیدا ژنان ده‌بنه قوربانیی ئازاری جه‌سته‌یی و ده‌روونی، زۆرن، وه‌ك هۆكاری فیزیۆلۆژی، هۆكاری ئایینی، هۆكاری كۆمه‌ڵایه‌تی و هتد. هه‌رچی كۆمه‌ڵگە ئه‌ركی زیاتر بۆ ژنان پێناسه بكا یان به ڕوویه‌كی دیكه‌دا هه‌رچی ژنان ئه‌رك‌وه‌خۆگرتر بن له ئاست پرسه سیاسی، ئابووری و كۆمه‌ڵایه‌تییه‌كان‌دا، ئه‌وا ماف پارێزراوتر ده‌بن. به‌و مانایه كه ویستی مافخوازیی ژنان ئه‌و كاته به‌رهه‌مدار ده‌بێ كه له پێناویدا خه‌بات بكا و خۆی شێوازی ژیانی تایبه‌تی و كۆمه‌ڵایه‌تیی خۆی هه‌ڵبژێرێ و چاره‌نووسی خۆی بنووسێته‌وه. له‌ڕاستی‌دا لێره‌دا پێوه‌ندییه‌كی هۆكارێتیی ڕاسته‌وخۆ له نێوان ئه‌رك و ماف‌دا هه‌یه، بەو پێیە ده‌توانین بڵێین ئه‌رك هه‌مان خه‌باته له‌پێناو ئازادژیان و یه‌كسان ژیان‌دا و له‌ولاشه‌وه ماف بریتییه له بردنه‌سه‌رێی توانای هه‌ڵبژاردن له ژیان‌دا.\nیه‌ك له كه‌ڵكه‌ڵه فكرییه‌كانی كۆمه‌ڵناسان گرینگی‌دانه به پێگه‌ی سۆبژێكتیویته‌ی ژنان له كرده‌وه ڕۆژانه‌كان و به گشتی له چالاكییه كۆمه‌ڵایه‌تییه‌كان‌دا. به شێوه‌یه‌ك كه هه‌رچی ژنان له كۆمه‌ڵگەدا وه‌ك بكه‌رێكی چالاكتر و كاریگه‌رتر ده‌ركه‌ون، كۆمه‌ڵگە به هه‌مان ڕاده گه‌شه‌سه‌ندووتر به ئه‌ژمار دێ. له‌وانه‌یه ئه‌و گوزاره‌یه له سه‌ره‌تادا جۆرێك له زێده‌ڕۆیی تێدا به‌دی بكرێ، به‌ڵام كاتێك بیر له ئازادكردنی وزه و توانای نیوه‌ی كۆمه‌ڵگە دێته گۆڕێ، هاوكێشه‌كه ڕوونتر ده‌بێته‌وه. به تایبه‌ت له‌و كۆمه‌ڵگەیانه‌ی كه له حاڵی گه‌شه‌دان، سۆبژێكتیویته‌ی ژنان گرینگتر و به‌رهه‌ستتره. ئه‌ویش به‌هۆی ئه‌وه‌ی له‌و كۆمه‌ڵگەیانه‌دا پسپۆڕیی ژنان له چالاكییه جیاوازه‌كاندا دیارده‌یه‌كی نوێ و له هه‌مان كاتدا گرینگه. ته‌نیا به‌شداریی ژنان له چالاكییه كۆمه‌ڵایه‌تییه‌كاندا به مانای به سۆبژێكتیو بوونی ژنان نییه. به‌ڵكوو ئه‌وه بڕیاره بنه‌ماڵه‌یی و كۆمه‌ڵایه‌تییه‌كانن ژن ده‌خه‌نه خانه‌ی كاریگه‌ر بوونه‌وه، واته ژن نه ته‌نیا ده‌بێ چالاكیی ئابووری بكا، له هه‌مان كات‌دا ده‌بێ به‌ڕێوه‌به‌ری پڕۆژه ئابوورییه‌كه بێ، به‌ڕێوه‌به‌ری چالاكییه سیاسی و فه‌رهه‌نگییه‌كه بێ، بڕیاری كۆتایی له ژیانی تایبه‌تی و كۆمه‌ڵایه‌تیی خۆی بدا. كاتێك ژن كۆنتڕۆڵی ژیان ده‌كا و دستی به سه‌رچاوه‌كان ڕاده‌گا، هه‌ست به سه‌ربه‌خۆیی و باوه‌ڕبه‌خۆ بوونی تێدا له‌دایك ده‌بێ و وێنایه‌كی به‌هێزتر له خۆی له زه‌ینی‌دا ده‌كێشێته‌وه كه ده‌بێته سه‌رچاوه‌ی به‌رهه‌م‌هێنانی فكری و مادی. به‌رزبوونه‌وه‌ی سه‌رمایه‌ی ماددی و مه‌عنه‌ویی ژنان ده‌بێته هۆی دابه‌ش كردنه‌وه‌ی سه‌رله‌نوێی هێز له بنه‌ماڵه و كۆمه‌ڵگەدا. ئه‌و دابه‌ش‌كردنه‌وه‌یه له به‌رژه‌وه‌ندیی ژنان، له‌وانه‌یه وه‌ك وێنایه‌كی نه‌ریت شكێنی ڕووبه‌ڕووی ئاسته‌نگ ببێته‌وه، به‌ڵام له كۆتایی‌دا به زه‌بری هێز سه‌قامگیر ده‌بێ و هاوسه‌نگییه‌كی كۆمه‌ڵایه‌تی له ده‌ره‌نجامی دابه‌ش‌بوونی دادپه‌روه‌رانه‌ی سه‌رچاوه‌كان له نێوان دوو ڕه‌گه‌زدا سه‌رهه‌ڵ‌ده‌دا. سۆبژێكتیویته‌ی ژنان پڕۆسه‌یه‌كه كه تێیدا ژنان سه‌رچاوه كاریگه‌ره‌كان ده‌دۆزنه‌وه كه بریتین له په‌روه‌رده، دارایی ماڵی و پشتگیریی خێزانی. ئه‌و پاڕادایمانه به شێوه‌ی ڕاسته‌وخۆ ده‌بنه هۆی تواناسازیی ژنان و توانای هه‌ڵبژاردنی ژنان له ژیانی تایبه‌تی و كۆمه‌ڵایه‌تی به‌رز ده‌كه‌نه‌وه و ئه‌وه‌ش ڕاسته‌وخۆ ڕێژه‌ی توندوتیژی دژی ژنان داده‌به‌زێنێ و سه‌ره‌نجام ئاشتیی كۆمه‌ڵایه‌تی لێ‌ده‌كه‌وێته‌وه. واته كاتێك باس له توندوتیژی ده‌كه‌ین پێویسته ڕیشه مێژوویی، ئابووری و كۆمه‌ڵایه‌تییه‌كانی بده‌ینه‌وه، بۆ ئه‌وه‌ی به شێوه‌یه‌كی كاردانه‌وه‌یی و ناعه‌قڵانی به‌ره‌وڕووی ئه‌و پرسه نه‌بینه‌وه.\nبه‌شدار نه‌بوونی ژنان له هه‌موو كایه‌كانی ژیان و به‌تایبه‌تی كایه سیاسی، ئابووری، كولتووری و به گشتی كۆمه‌ڵایه‌تییه‌كان‌دا به‌ربه‌ستێكی گه‌وره‌ی گه‌شه‌ی كۆمه‌ڵگەیه له هه‌موو ڕه‌هه‌نده‌كانیدا. به به‌راوردێكی خێرا له نێوان ئاستی گه‌شه‌ی كۆمه‌ڵایه‌تی و سیاسی و ئابووریی وڵاتانی گه‌شه‌سه‌ندوو و وڵاتانی له‌حاڵی گه‌شه‌دا ئه‌و گوزاره‌یه پشتڕاست ده‌بێته‌وه كه پێشكه‌وتنی كۆمه‌ڵگە به تواناسازی و ئازاد كردنی پتانسیه‌لی ژناندا تێپه‌ڕ ده‌بێ. هه‌رچه‌ند له سه‌ره‌تای شۆڕشی پیشه‌سازی له ڕۆژئاوا هێزی كاری ژنان زیاتر وه‌ك كه‌ره‌سه‌ی به‌رهه‌م‌هێنان سه‌یر ده‌كرا، به‌ڵام ده‌بینین له درێژه‌ی ده‌سكه‌وته ماددییه‌كانی ژنان‌دا، به‌ستێنێكی گونجاو بۆ مافخوازیی ژنان له‌دایك بوو كه به‌ره‌به‌ره سیسته‌می سه‌رمایه‌داری به‌و قه‌ناعه‌ته گه‌یاند كه ناكرێ به‌بێ به‌شداریی ژنان سه‌قامگیریی سیاسی و ئابووری و كۆمه‌ڵایه‌تی بێته كایه‌وه. ده‌سكه‌وتی ژنان له‌و سه‌رده‌مه‌دا گۆڕانكاری نه‌بوو له ڕوانینی كۆمه‌ڵگە به دۆخی ژنان و ته‌نانه‌ت مافێكی ئه‌وتۆی بۆ ژنان ده‌سته‌به‌ر نه‌كرد (وه‌ك مافی خاوه‌ندارێتی)، به‌ڵكوو هه‌لی سه‌رهه‌ڵدانی بزووتنه‌وه‌ی ژنانی ڕه‌خساند، ئه‌ویش به‌هۆی كۆكردنه‌وه‌ی ژنان له یه‌كه‌كانی به‌رهه‌م‌هێنان له ده‌ره‌وه‌ی خێزاندا. به‌دوور له نرخاندنی هه‌ر چه‌شنه سیسته‌مێكی سیاسی و ئابووری، هێزی كاری ژنان ده‌ورێكی گه‌وره‌ی له وه‌به‌رهێنانه ماددی و فكرییه‌كانی ئه‌و سه‌رده‌م‌دا گێڕا. به‌رزبوونه‌وه‌ی توانای هه‌ڵبژاردنی ژنان، ده‌ره‌نجامی به‌رهه‌مهێنه‌ر بوونیان بوو له ڕه‌وتی گه‌شه‌ی ئابووری‌دا. له هه‌مان كاتدا نابێ ئه‌و ڕاستییه‌ش له‌بیر بكه‌ین كه ستڕاكچێری نوێی به‌رهه‌مهێنان بوو به یه‌ك له هۆكاره‌كانی زیاتر چه‌وسانه‌وه‌ی ژنان. به‌ڵام سه‌ره‌ڕای ئه‌وه، چه‌وسانه‌وه‌ی ژنان له كارگه‌كانی به‌رهه‌مهێنان له‌و ساته‌وه‌خته‌دا كه ڕوخساری جیهان له گۆڕاندا بوو، ئه‌و ژانه مێژووییه بوو كه ده‌بوو ژنان ئه‌زموونی بكه‌ن بۆ تێپه‌ڕبوون له‌و كۆت و به‌ندانه‌ی وه‌ك نه‌ریتێكی جێگیر و پته‌و چه‌سپابوون.\nبه‌ستنه‌وه‌ی كۆمه‌ڵگەكان به ڕایه‌ڵه‌یه‌كی بازرگانی وه‌ك پێویستیی ئه‌و قۆناغه له مێژوو، ده‌روازه‌ی نوێی بۆ ژنان كرده‌وه كه له بەردەوامیی خۆیدا بزووتنه‌وه‌كانی ژنانی لێ‌كه‌وته‌وه. ئه‌و بزووتنه‌وانه به‌تایبه‌ت له نێوان دوو جه‌نگی جیهانی‌دا توانییان مافی ده‌نگدانی ژنان له ژماره‌یه‌كی به‌رچاو له وڵاتانی ڕۆژئاوایی ده‌سته‌به‌ر بكه‌ن. وه‌دی‌هاتنی مافی ده‌نگدان و مافی موڵكدارێتی له گرینگترین هۆكاره‌كانی سۆبژێكتیویته‌ی ژنان بوون كه به درێژایی سه‌ده‌ی بیست ڕوخساری كۆمه‌ڵگە گه‌شه‌سه‌ندووه‌كانیان گۆڕی.\nهه‌ر چه‌ند له ئێراندا له چه‌ند قۆناغێكی جیاوازدا شه‌پۆله‌كانی مۆدێڕنیزم و دامه‌زراندنی دامه‌زراوه مۆدێڕنه‌كانی وه‌ك قوتابخانه و زانكۆ و ناوه‌نده ڕووناکبیری و ته‌ندروستییه‌كان تا ڕاده‌یه‌ك به‌ستێنی به‌شداریی ژنانی له حه‌وزه‌ی گشتی‌دا فه‌راهه‌م كردوه، به‌ڵام له هه‌مان كات‌دا غیابی مۆدێڕنیته‌ی سیاسی و حكوومه‌تی وڵامده‌ر ڕێگر بوون له به‌رده‌م گه‌شه‌ی سۆبژێكتیوی ژنان. به‌تایبه‌ت به‌دوای هاتنه سه‌ركاری كۆماری ئیسلامی و ده‌سه‌ڵاتداریی دینی له ئێران‌دا، ژنان زیاتر له پێشوو كه‌وتنه په‌ڕاوێزه‌وه. به‌شێوه‌یه‌ك كه زاڵبوونی گوتاری ئایینی له دوو ده‌یه‌ی یه‌كه‌می دوای سه‌ركه‌وتنی شۆڕشی 57، وای كردبوو ژنان بۆخۆیان ته‌سلیمی هه‌ڵاواردنی ڕه‌گه‌زی بن وه‌ك به‌شێك له ڕێنماییه‌كانی ئایین (به‌و خوێندنه‌وه زاڵه‌ی له لایه‌ن حكوومه‌ته‌وه بانگه‌شه‌ی بۆ ده‌كرا). به دوای كرانه‌وه‌ی ده‌رگاكانی ڕۆژئاوا به‌ڕووی خه‌ڵكی ئێران‌دا كه به‌رهه‌می گه‌شه‌ی ئامرازه‌كانی په‌یوه‌ندی گرتن بوو، دۆخه‌كه گۆڕانێكی ڕێژه‌یی به‌سه‌ردا هات و ئێستا ئێمه شاهیدی بزووتنه‌وه‌یه‌كی مه‌عریفی – مه‌یدانیی ژنان له ئێران‌داین كه سه‌ره‌ڕای گوشار و سه‌ركوتی ناوه‌نده ئه‌منییه‌تییەكان له گه‌شه‌ی به‌رده‌وام‌دایه.\nخالید عەزیزی: کێشەی کۆمەڵگەی ئێران هەر ئەمە نییە کە دنیای دەرەوە پێناسەی دەکا\nخوێندنەوەیەک بۆ نامەیەکی شەهید دوکتور قاسملوو


ئاخرین دوو هاورێی ئوردوگان وازیلێدێنن - ئاوێنه\nئاخرین دوو هاورێی ئوردوگان وازیلێدێنن\n■ د. عەبدولڕەحمان مەولود\nزووتر لەدرەنگتر ئوردوگان کۆتایی دێت. لەڕاستیدا، سەرەتای کۆتایی ئوردوگان دەستی پێکردوە. لەخوارەوەدا ئەم بۆچوونە ڕوون دەکەمەوە و هەروەها پرسیاری ئەوەش دەکەم کە ئایا هەردوو بارزانی (كاك مەسعودو نێچیرڤان) وەك ئاخیرین دوو هاورێی ئوردوگان دەستبەرداری دەبن یان نە‌و.\nئۆردوگان لەلاساییکردنەوەی ئەتاتورك شکستدێنێت\nسەرەرای دۆڕانی تورکیا لەجەنگی جیهانی یەکەم، ئەتاتورك توانی دەوڵەتی تورکیا بەم سنوورەی ئێستای بسەپێنی بەسەر ولاتە سەرکەوتوەکانی جەنگ. لەئێستادا ئۆردوگان، بەخوێندنەوەی مێژووی تورکیاو بەچاولێکەری ئەتاتورك، دەیەوێت جێگاو ڕێگایەکی زیاتر بۆ دەولەتی تورکیا لەگۆرەپانی سیاسی ئەوروپی‌و جیهان بەسەر هەمواندا بسەپێنێت. بەڵام ئەوەی بۆ ئەتاتورك چووە سەر لەڕابردو، لەئێستادا بۆ ئوردوگان ناچێتەسەر. ئەمەش لەبەر دوو هۆ:\nیەکەم، لەسەردەمی ئەتاتورك بەرەی هاوپەیمانان پێویستیان بە قوربانیدانی گیانی ومادی زۆر بوو بۆ ئەوەی دژی هەموو دازخوازیەکی ئەتاتورك بوەستنەوە. لە ئێستادا ئەم قوربانییە پێوست نییە. باڵا دەستی تکنۆلجیای جەنگی ئەوروپا بەرامبەر تورکیا بەرادەیەكە کە لەماوەیەکی زۆر کەمدا ئەوروپیەکان ئەگەر بیانەوێت دەتوان سەرکەوتنی گەورە بەسەر تورکیادا بێنن بەبێ ئەوەی زەرەرێکی مادی و گیانی ئەوتۆ لە خۆیان بکەوێت.\nدووەم، ئەوروپا دەتوانی لەماوەیەکی کەمدا تەنها لە ڕێگای ئابلۆقەی ئابوری و بەبێ شەر پاشەکشە بەهەموو سەرکێشیەکی تورکیا بکات. هەر بۆیە، ئەوەی بۆ ئەتاتورك چووە سەر بۆ ئۆردغان ناچێتە سەر. باشتر وایە تورکیا بەو دوەرەی بۆ دانراوە لە ئابوری و سیاسەتی جیهانی ڕازی بیت.\nلەرووی ئابوریەوە، جیگەی تورکیا بریتییە لە هەناردەکردنی قەیسی، دۆشاوی تەماتەوە، لیمۆ، زەیتون، مێوەی تری لەم بابەتە بۆ بازاری ئەورپی. ئەم دەور دابەشکردنە هەر بۆ تورکیا نییە. بۆ نموونە، کاری ژاپۆنیش ئۆتۆمۆبیل دروستکردنە، کاری کۆریا دورستکردنی کەلوپەلی ئەلکترۆنی ناوماڵ لە چەشنی یەخچال و تەلفزیۆنە، بەشی سعودیە نەوت فرۆشتنە … تاد. هەر دەولەتێك لە ئابووری و سیاسی جیهانی شوێنی بۆ دیارکراوە. هەر وڵاتێك سەرکێشی بکات لەوەی بۆی بڕاوەتەوە بازاری جیهانی توشی قەیران دەکات. سەرئەنجام ووڵاتە سەرکێشەکەش توشی قەیرانی سیاسی و ئابوری گەورە دەکرێت. ڕاپێچکردنی هەندێ لەسەرۆكی دەولەتانیش بۆ بەردەم پەتی سێدارە هەر لەم چوارچێوەیە لێکدەدرێتەوە. بۆ نموونە، چارەنوسی قەزافی بەشێکی بۆ ئەوە دەگەرێتەوە کەقەزای بیرۆکەی وازهێنانی هەبوو لە فرۆشتنی نەوت بە دۆلاری ئەمەریکی. هەربۆیە هەوڵی تورکیا بۆ زیاتر لەو بەشەی بۆی دانراوە بچوکتری دەکاتەوە گەورەتری ناکات. ئەوەی تاکو ئێستا یەك سەربازی تورکی لەشەری ڕووبەروو بەرامبەر داعش نەکوژراوە ، دورنییە ئوردوگان بەپەندێك ببات کە تاکو ئێستا بەبیری کەسدا نەهات بێت.\nلە زمانی ئینگلیزی بە قەلەمون یان عەلەلیش دەلێن Turkey (تورکی). عەلەلیش یان عەلەشیش باڵندەیەکی لەش گەورەی سەربچووکە، بە بێ عەقلی یان کەم عەقلی ناسراوە. لە میدیای ڕۆژئاوا جاروبار لەباسکردنی تورکیا ، وەك دەوەلەتی عەلەلیشان باسیان دەکەن. دەلێن هەرلەسەرتادا ئینگلیزەکان بەمەبەست ناوی ئەم ووڵاتەیان ناوە عەلەلشیش. لەئێستاشدا سوکایەتیکردن بە تورکیا بەردەوامە. بۆ نموونە، ئۆردوگان کە ئینگلیزەکان و ئەوروپیەکان بە Eurdogan دەینوسن واتە سەگی ئەوروپا، Eur کورتکراوەی Euro یان Europe ەو dog یش بە مانانی سەگ دێت. Eurdogan بۆتە بابەتی گەلتەجاری و پێڕابواردن لەسەرتاسەری دونیا. هیج کەنالێکی تەلەفزیۆنی لۆکالیش نەماوە لە هیچ ولاتێکی ئەوروپی‌و ئەمریکی کەمێك بەئۆردوگان ڕانەبوێری ، ناوناتۆرەی لێ نەنێن ، ڕیسوای نەکەن. ئەمەش سەرەتای کۆتاییە.\nئۆردوگان زۆری هاوارکرد “هێ ئەمەریکا لە نێوان ئێمەو پەیدە یەکێك هەلبژێرە” ، کەچی ئەمەریکا نەك هەر بەدەم داخوازیەکەی ئوردوگان نەچوو، بەلکۆ گالتەو بێزاری خۆشیان لەم عەقلە و زمانە نادبلۆماسیەی ئۆردوگان نەشاردەوە. ئەمریکیەکان، لەسەر زمانی ئۆبامە ئەوەیان دوپاتکردەوە کە تورکیا بەرەو بوون بە ولاتێکی داپلۆسێنەر(Athoritarian) بەتوندی هەنگاو دەنێت. لە ئێستاشدا هاوکاری ئەمەریکا بۆ پەیدە، بەپێچەوانەی ویستی تورکیا لە باشترین قۆناغدایە.\nتورکیا ماوەیەکی درێژە سیاسەتی خۆی سەبارەت بە پێگەی نێودەولەتی کورد لەسەر تێگەیشتنێکی نادروست دارشتوە ئەویش ئەوەیە: ئەگەر سەنگی کورد لە لای ئەمەریکا نیو پاوەند بێت، ئەوا سەنگی تورکیا دە پاوەندە.\nبە هۆێ دۆزینەوەی نەوت و گازێکی زۆر لە باشوری کوردستان، هەروەها بەهۆی ڕۆلی کورد لەشەری دژ بەداعش لەهەموو کات زیاتر لە ئێستادا ئەوە ڕوونە کە پێگەی نێو دوەلەتی کورد ئالوگۆری گەورەی بەسەردا هاتوە. پێگەی کورد لە هاوکێشە نێودەولەتیەکاندا زۆر لەوە زیاتر کە تورکیا ویستی و ئارەزوی لێیەتی،ئەمەش بزمارێکی ترە دەنرێتە تابوتی ئوردوگان.\nئیران و ئوردوگان\nبۆ قەرەبوکردنەوەی شكستە یەك لەدوایەکانی لە پەیوەندیکردن بە ئەوروپاو ئەمریکا، حکومەتەکەی ئوردوگان بەمەبەستی ڕێگا چارەیەك روویکردە ئێران. بەڵام ئەم هەولەشی بەڕیسوایی کۆتایی هات. دبلۆماسیەتی ئێرانی لەوە زرنگترە پشتیوانی لە دەولەتێکی دوژمنکاری روسیا و گومانلێکراوی ئەوروپا و ئەمەریکا بکات. جگەلەوەش ئێران خەریکی چارەکردنی کێشەکانی خۆیەتی لەگەل ئەوروپا و ئەمەریکا. هەروەها ، بەهۆی بابەتی مێژووی و دینی بەهیچ جۆرێك ئێران نە لە ئیستادا و نە لە ئایندەشدا نابێتە پردی رزگارکردنی تورکیا.\nگوڵ و ئۆغلۆ و ئوردوگان\nکێشەکانی ئوردوگان و حکومەتەکەی لەچوارچێوەی پەیوەندیە نێوەدەولەتیەکانی و کورد قەتیس نەبۆتەوەە. کێشەکانی ئۆردوگان شۆربۆتەوە بۆ ناوە حیزبەکەی خۆشی. ئەم کێشانە سەرەتا بە کەمکردنەوەی ڕۆل و پێگەی (Sideline) عەبدوللە گوڵ لە حیزبی دادوگەشەپێدان دەستیپێکرد، لەم دوایەشدا بە دەرکردنی داود ئۆغلۆ گەیشتۆتە لوتکە؛ گومانی تێدا نییە لێرەش کۆتایی نایەت. لە سیاسەت شتێك هەیە دەلێن ئەوەی لەدەرگا دەری دەکەن لە پەنچەرە دێتەوە ژوور. هەر بۆیە زوو یان درەنگ ئێمە شایەدی ئەوە دەبین، هەموو ئەوانەی ئوردوگان دەریکردون بە شێوەیەك لە شێوەکان لە بەرامبەریدا دەوەستنەوە.\nهەردوو بارزانی‌و ئوردوگان\nدیمەنی قێزەوەری گەڕانی دوو قوڵی نێچیرڤان بارزانی و داود ئوغلۆ لە کۆڵانەکانی ماردین بۆ دەنگ کۆکردنەوە بۆ ئاك پارتی بەئاسانی لە بیرناچنەوە. بەهەمان شێوە، بینینی مەسعود بارزانی بەتەنیشت ئوردوگان لە ناو ئۆتوبیسدا لە کەمپینی دەنگ کۆکردنەوە بۆ ئاك پارتی لەسەر حیسابی پارتی کوردان، هەدەپە، ئازار بەخشە. ئەوەی ئەم ئازارەش زیاتر دەکات ئەوەیە کە بە هۆی بوونی یوتیوب، فەیسبووك و تەکنۆلوجیاتر ئەم دیمەنانە بەردەوام لێدەدرێنەوە و لەبیرکردنیان قورستر دەکات، زەحمەتە بۆ ماوەیەکی زۆر لە زهنی کورداندا بسرێنەوە. ئەم دیمەنانەو زۆری تریش گوزارشتن لە هاوڕێیەتی هەردوو بارزانی و ئوردوگان و ئاك پارتی.\nلەسەرەتادا ڕوونمکردەوە کە باری ئوردوگان‌و حیزبەکەی سەربەرەوە لێژە ، هاورێ و هاوبیرەکانی لێی دووردەکەونەوە. پرسیار ئەوەیە: ئایا کاتی ئەوە نەهاتووە کە هەردوو بارزانی وەك ئاخیرن دوو دۆستی ئوردوگان چاو بەپێوەندیەکیان لەگەل ئاك پارتی بخشینەوە؟ ئایا بارزانی‌و پارتی لەنێوان: ١. بێلایەنی، ٢. لایەنگیری لەڕۆژئاوا و باکور، ٣. لایەنگری لەئوردوگان کامیان هەلدەبژێرێن؟ ئایا بارزانی دەتوانێ، هاوشێوەی ئەمەریکا، بەتورکەکان بلێ ئێمە دۆستی ئێوەین، هاوسێیی ئێوەین، بەڵام ڕای جیاوازمان هەیە لە سیاسەتی ئێوە سەبارەت بەڕۆژئاوا و باکور؟\nتاکو ئێستا بارزانی و پارتی بە موو لایان نەداوە لەپشتیوانیکردنی حیزبەکەی ئوردوگان‌و ئەجندای ئەم حیزبە. خەلکی کوردستان هیوادارە ئەم سیاسەتە بگۆرێ. هیچ بیانوو نییە بۆ پارتی و بارزانی ببنە پاشکۆی حیزبێکی شکستخواردووی وەک ئاك پارتی. دلنیاشم بارزانی لەوە تێدەگات کە سەربەخۆیی باشوری کوردستان بەبێ پشتیوانی ڕۆژئاواو باکوری کوردستان مەسیەر نابێت. من هیوادارم هەردوو بارزانی لەکۆتاییدا وەك ئاخیرێن دوو دوستی ئوردوگان دەست لەم دۆستایەتیە هەلدەگرن.\nبڵاوكراوه‌ته‌وه له 29-05-2016


هاوڵاتیەكی چینی كە لە كۆرۆنا ڕزگاری بووە، ئامۆژگاری هاوڵاتیان دەكات\nSalam 06/02/2020 - 12:04 بڵاوکراوەتەوە لە هەواڵ/كوردستانی\nخاتوونێكی چینی كە نەخۆشی ڤایرۆسی كۆرۆنای تێپەڕاندووە و چاكبووەتەوە، ئامۆژگاری هاووڵاتیان دەكات كە پێویست ناكات لێی بترسن، بەڵام بە گشتی خۆتان بپارێزن و رێكاری پێویست لە دژی نەخۆشییەكە بگرنەبەر.\nهو جیانگ، تەمەن 44 ساڵ، ئێستا بە تەواوەتی لە نەخۆشی ڤایرۆسی كۆرۆنای نوێ چاكبووەتەوە و لەسەر بڕیاری پزیشكانیش نەخۆشخانەی جێهێشتووە.\nئەو ژنە لە گفتوگۆیەكدا لەگەڵ ئاژانسی هەواڵی شینخوای چینی رایگەیاندووە: كاتێك بۆ بەسەربردنی ئاهەنگی سەری ساڵی چینی چووەتە ماڵەوە، لە 15/1/2020، هاوسەرەكەی زانیویەتی تەندرووستی باش نییە، بۆیە گواستوویەتەوە نەخۆشخانە و بۆ چەند رۆژێك لەوێ بە ئەنجامی باشەوە گەڕاوەتەوە.\nهو جیانگ لە 21/1/2020 گوازراوەتەوە نەخۆشخانەی سانسیای ناوەندی لە وانژهۆ، لەوێ جیاكراوەتەوە و نەخۆشییەكەی دەستنیشانكراوە، كە هەوكردنی سییەكان بووە بە ڤایرۆسی كۆرۆنای نوێ.\nجیانگ باس لەوەش دەكات، كە پزیشكان چەند دژە ڤایرۆس و بەكتریایەكیان پێداوە و پزیشكی كۆنی چینیش بۆ چارەسەرییەكەی بەكارهێنراوە، دوای ئەو رێكارە پزیشكیانەش تەندرووستی باشتر بووە و نیشانە ئەرێنییەكانی لێ دەركەوتووە، بۆیە پزیشكان رایانگەیاند كە نەخۆشییەكەی چارەسەر كراوە و رەوانەی ماڵەوەیان كردووەتەوە.\nجێگەی باسە تا ئەمڕۆش نزیكەی 28 هەزار و 276 حاڵەتی تووشبوون بە ڤایرۆسەكە تۆماركراوە، كە زۆربەیان لە وڵاتی چینەو ژمارەی مردووانیش گەیشتووەتە 565 كەس، ئەوانەشی كە چارەسەركراون و نەخۆشخانەیان جێهێشتووە ژمارەیان هەزار و 173 كەسە.